Upravljanje stambenom zgradom i održavanje zgrade - pitanja i odgovori Upravljanje stambenom zgradom i održavanje zgrade - pitanja i odgovori\nUpravljanje stambenom zgradom i održavanje zgrade – pitanja i odgovori\nHome/Vesti • Ostalo /Upravljanje stambenom zgradom i održavanje zgrade – pitanja i odgovori\n1. UPRAVLJANJE STAMBENOM ZGRADOM\n1.1. Delovi zgrade. Prava i obaveze vlasnika stanova\n1.2. Upravljanje zgradom i pravni status stambene zajednice\n1.3. Organi stambene zajednice i sazivanje skupštine stambene zajednice\n1.4. Rad skupštine stambene zajednice i odlučivanje\n1.5. Nadležnosti skupštine stambene zajednice\n1.6. Izbor upravnika stambene zajednice\n1.7. Nadležnosti upravnika stambene zajednice\n1.8. Pravila o međusobnim odnosima vlasnika posebnih delova\n1.9. Registracija stambene zajednice i podnošenje registracione prijave\n1.10. Finansijsko poslovanje stambene zajednice\n1.11. Poveravanje poslova upravljanja profesionalnom upravniku\n1.12. Prinudna uprava\n1.13. Kućni red u stambenim i stambeno-poslovnim zgradama\n2. ODRŽAVANJE ZGRADE\n2.1. Obaveza održavanja zgrade\n2.2. Aktivnosti na održavanju zgrade i unapređenju svojstava zgrade\n2.3. Organizovanje poslova na održavanju zgrade\n2.4. Troškovi upravljanja i održavanja zgrade i način plaćanja troškova\n2.5. Uloga lokalne samouprave u održavanju stambenih zgrada\n2.6. Inspekcijski nadzor\nPrenosimo tekst koji je pripremilo Ministarstvo građevinarstva, saobraćaja i infrastrukture povodom početka primene Zakona o stanovanju i održavanju zgrada („Službeni glasnik RS“, broj 104/2016) u delu upravljanja zgradama. Dodali smo sadržaj i označili brojevima naslove kako biste se lakše kretali kroz tekst i jednostavnije pronašli ono što vas zanima.\nŠta je stambena zgrada?\nStambena zgrada je zgrada namenjena za stanovanje i koristi se za tu namenu, a sastoji se od najmanje tri stana.\nŠta je stambeno-poslovna zgrada?\nStambeno-poslovna zgrada je zgrada u kojoj postoji najmanje tri posebna dela od kojih je bar jedan stan, odnosno bar jedan poslovni prostor.\nKoji su delovi stambene zgrade?\nStambena zgrada se sastoji od posebnih i zajedničkih delova zgrade. U zgradi mogu postojati i prostorije sa tehničkim uređajima, prostorije u kojima se nalaze transformatorske stanice i skloništa, a takve prostorije nazivamo samostalnim delovima zgrade.\nŠta je posebni deo zgrade?\nPosebni deo zgrade je svaka posebna funkcionalna celina u zgradi koja može da bude stan, poslovni prostor, garaža ili garažno mesto.\nZa potrebe ovog teksta, za sve vlasnike posebnih delova bez obzira na njihovu namenu (stan ili poslovni prostor) koristeće se zajednički naziv stanari.\nŠta su zajednički delovi zgrade?\nZajednički delovi zgrade su svi oni delovi zgrade koji ne predstavljaju poseban ili samostalan deo zgrade a služe za njihovo korišćenje, a mogu biti: zajednički prostori (stepenište, zajednički hodnik i terasa, tavanski prostor, podrum, biciklarnica, sušionica za veš, prostorija za agregat i dr.), zajednički građevinski elementi (temelji, noseći zidovi i stubovi, međuspratne i druge konstrukcije i dr.), kao i zajedničke instalacije, oprema i uređaji (unutrašnje električne, vodovodne i kanalizacione, gasovodne i toplovodne instalacije, lift, gromobrani, aparati za gašenje, otkrivanje i javljanje požara i dr.).\nNa koje zgrade se odnosi obaveza upravljanja i održavanja?\nZakon o stanovanju i održavanju zgrada se odnosi na sve zgrade, bilo da su upisane ili ne u registar nepokretnosti (čak i ako su izgrađene suprotno zakonu o planiranju i izgradnji).\nZbog ostvarenja javnog interesa da se sve zgrade održavaju na način da ne štete trećim licima i njihovoj imovini ovaj Zakon se stoga odnosi na sve zgrade!\nZakonom je propisana obaveza da sve zgrade podležu obavezi održavanja, i ni jednom odredbom Zakona nije propisano da je legalnost objekta uslov da bi se održavalo i organizovalo upravljanje u skladu sa Zakonom.\nKo se smatra vlasnikom posebnog dela?\nZakon o stanovanju i održavanju zgrada je naveo da se stan koristi po dva pravna osnova – prava svojine i zakupa. Dakle, sva lica koja imaju odgovarajući i zakonom predviđen pravni osnov za sticanje prava svojine na posebnom delu zgrade (stanu ili poslovnom prostoru), smatra se vlasnikom posebnog dela na kog se odnosi ovaj Zakon.\nSvakako je cilj svih građana Republike Srbije da imaju sređene registre o nepokretnostima i jasne imovinsko pravne odnose, ali se i do momenta dok se sve zgrade ne upišu u registar nepokretnosti, na njih u svakom slučaju odnose i odredbe ovog Zakona, jer se ne mogu stvarati obaveze održavanja samo za pojedine, već za sve zgrade. Donošenje ovog Zakona pojačava svest građana o važnosti regulisanja svojinsko pravnih odnosa na nepokretnostima koje poseduju, u skladu sa pozitivno-pravnim okvirom u Republici Srbiji.\nKoja su prava vlasnika posebnog dela?\nPrava vlasnika posebnog dela osim prava svojine su:\nvršenje svojinskih ovlašćenja na svom posebnom delu,\nizvodi radove (popravke, adaptacije i sl) u svom posebnom delu, u skladu sa zakonom,\nvršenje popravki i drugih radova na zajedničkim delovima zgrade,\nkorišćenje zajedničkih delova zgrade u skladu sa njihovom namenom,\npokretanje postupka pred nedležnim sudom protiv odluka skupštine stambene zajednice koje su donete suprotno Zakonu o stanovanju i održavanju zgrada,\nda mu se prvom ponudi prenos prava svojine (pravo prečeg prenosa) nad zajedničkim delom zgrade radi pripajanja, pretvaranja, dogradnje ili nadziđivanja,\npokretanje inicijative za zakazivanje sednice skupštene stambene zajednice,\nzakazivanje sednice skupštine stambene zajednice ukoliko to ne učini upravnik,\npodnošenje prijave za uvođenje prinudne uprave jedinici lokalne samouprave,\nzahtevanje od upravnika/profesionalnog upravnika da mu omogući vršenje uvida u stanje na tekućem računu stambene zajednice\ndrga prava u skladu sa zakonom.\nKoje su obaveze vlasnika posebnog dela?\nObaveze vlasnika posebnog dela su:\nda korišćenjem svog posebnog dela na ometa korišćenje drugih delova zgrade,\nda svoj poseban deo održava tako da ne remeti uobičajeno korišćenje drugih delova zgrade,\nda održava zajednički deo zgrade koji je u sklopu njegovog posebnog dela,\nda učestvuje u troškovima upravljanja i održavanja zgrade,\nda dozvoli prolaz kroz svoj poseban deo radi izvršenja popravki, odnosno potrebnih radova u slučaju kada je to neophodno zbog održavanja zgrade,\nda redovno učestvuje u radu i odlučivanju skupštine stambene zajednice,\nda se pridržava donetih pravila vlasnika,\nda se prudržava propisanog kućnog reda,\nda obavesti upravnika u slučaju da neće biti u mogućnosti da se odazove pozivu za održavanje sednice skupštine,\ndruge obaveze u skladu sa zakonom.\nKoje su obaveze vlasnika posebnog dela u slučaju da svoj poseban deo izda u zakup?\nVlasnik posebnog dela je dužan da upravniku stambene zajednice dostavi podatke o zakupcu (u roku od 30 dana od dana zaključivanja ugovora o zakupu), kao i da obavesti upravnika zgrade da li će zakupac umesto njega učestvovati u radu skupštine stambene zajednice i troškovima održavanja i upravljanja zgradom.\nObaveza prijavljivanja zakupca upravniku stambene zajednice služi kako bi upravnik znao koga da obavesti u slučaju nastanka kvarova (posebno hitnih intervencija) ili usled izvođenja određenih radova na održavanju i drugih operativnih razloga.\nKo ima pravo prečeg prenosa i šta ono podrazumeva?\nVlasnik posebnog dela zgrade ima pravo prenosa svojine (pravo prečeg prenosa), osnosno raspolaganja zajedničkim delom zgrade radi pripajanja, pretvaranja, dogradnje ili nadziđivanja, tako što će mu se prvom ponudi prenos prava svojine. Ponuda se dostavlja svim vlasnicima posebnih delova istovremeno.\nVlasnik posebnog dela zgrade ostvaruje pravo prečeg prenosa ako u propisanom roku od prijema ponude (15 dana) pisano obavesti skupštinu stambene zajednice da li će iskoristiti ovo svoje pravo.\nPrenos prava svojine vrši se na osnovu ugovora između stambene zajednice i lica koje je dobilo pravo paspolaganja zajedničkim delom.\nZašto je važno upravljanje stambenom zgradom?\nUpravljanje stambenom zgradom je važno radi:\nočuvanja i unapređenja stambenog fonda kroz efikasno organizovanje održavanja,\nočuvanje i stvaranje uslova kvaliteta života u sigurnim i bezbednim zgradama,\nutvrđivanja pravila u skladu sa kojima vlasnici posebnih delova jedni drugima ne ugrožavaju prava;\nočuvanje i povećanje vrednosti posebnih delova zgrade.\nŠta obuhvata upravljanje stambenom zgradom?\nUpravljanje zgradom obuhvata sve organizacione poslove i aktivnosti koje u svrhu rukovođenja zgradom kontinuirano obavlja skupština stambene zajednice i upravnik.\nKroz upravljanje vlasnici posebnih delova zgrade preduzimaju mere radi organizovanja održavanja zgrade, odlučivanja o korišćenju finansijskih sredstava i obezbeđivanja korišćenja zgrade i njenih delova i druge mere.\nDa li vlasnici posebnih delova mogu samostalno da urede pitanja upravljanja u svojoj zgradi?\nSvaka stambena zgrada mora da ima skupštinu i upravnika, ali nadležnosti ovih organa, kao i potrebne većine za donošenje odluka, vlasnici posebnih delova mogu urediti pravilima o međusobnim odnosima vlasnika posebnih delova (pravila vlasnika), što nije obaveza već samo zakonska mogućnost. (Detaljnije videti pod tačkom 8)\nŠta ako vlasnici posebnih delova ne donesu pravila vlasnika?\nUkoliko vlasnici posebnih delova nisu doneli pravila vlasnika kojim određuju način upravljanja zgradom, smatra se da su saglasni da se za upravljanje zgradom primenjuju odgovarajuće odredbe Zakona o stanovanju i održavanju zgrada kojima se uređuje način upravljanja zgradom (nadležnosti skupštine i upravnika, kao i potrebne većine za odlučivanje).\nKo upravlja stambenom zgradom?\nPoslove upravljanja stambenom zgradom vrši stambena zajednica preko skupštine stambene zajednice, dok upravnik ili profesionalni upravnik (ukoliko je stambena zajednica odlučila da poslove upravljanja zgradom poveri profesionalnom upravniku) izvršava odluke stambene zajednice.\nDa li se stambene i stambeno-poslovne zgrade razlikuju u pogledu upravljanja?\nNe. U zgradama koje se sastoje od stambenih i poslovnih prostora na jednak način se formira stambena zajednica i organizuju poslovi upravljanja kao kod stambene zgrade.\nKo vrši poslove upravljanja u poslovnim zgradama?\nU poslovnim zgradama vlasnici posebnih delova osnivaju pravno lice –udruženje (u skladu sa odredbama zakona kojima se uređuje osnivanje i pravni položaj udruženja) i takvo udruženje ima skupštinu i svog zastupnika. Odredbe Zakona o stanovanju i održavanju zgrada kojima se uređuju nadležnosti, prava i obaveze skupštine i upravnika stambene zajednice u poslovima upravljanja zgradom, primenjuju su u tom slučaju na skupštinu i zastupnika udruženja.\nStambena zajednica je organizacija svih vlasnika posebnih delova (stan, poslovni prostor, garaža, garažno mesto ili garažni boks) stambene ili stambeno-poslovne zgrade.\nKada stambena zajednica stiče svojstvo pravnog lica?\nStambena zajednica stiče status pravnog lica trenutkom kada najmanje dva lica postanu vlasnici na dva različita posebna dela.\nNaime, stambena zajednica stiče svojstvo pravnog lica na osnovu zakona i ona može da organizuje poslove upravljanja i održavanja zgradom nezavisno od registracije stambene zajednice.\n* Stambena zajednica za zgrade sa više posebnih delova ima svojstvo stranke u javno-pravnim odnosima i postupcima u kojima je propisano da se vlasnik zgrade pojavljuje kao stranka u tim postupcima.\nŠta ako stambena zgrada ima više ulaza?\nAko zgrada ima više ulaza, za svaki ulaz se može formirati zasebna stambena zajednica, a takođe i svi ulazi mogu formirati jednu stambenu zajednicu.\nŠta stambena zajednica mora da ima kao pravno lice?\nStambena zajednica kao pravno lice ima:\nposlovno ime* stambene zajednice pod kojim se ona pojavljuje u pravnom prometu (obavezno sadrži označenje: „stambena zajednica” i adresu zgrade za koju je formirana stambena zajednica),\nPIB (poreski identifikacioni broj) i\ntekući račun u poslovnoj banci (poslovni račun se otvara na osnovu uverenja organa jedinice lokalne samouprave nadležnog za vođenje Registra stambenih zajednica).\n* Poslovno ime se može registrovati i na jeziku nacionalne manjine tako što će se pored poslovnog imena na srpskom jeziku upisati i poslovno ime na jeziku nacionalne manjine.\nStambena zajednica može da ima i pečat, koji se izrađuje kod pečatoresca na osnovu uverenja organa jedinice lokalne samouprave nadležnog za vođenje Registra stambenih zajednica. Na pečatu treba da bude navedeno *STAMBENA ZAJEDNICA* i adresa (ulica, broj i grad/opština), npr. Ul. Petra Petrovića br. 1, *BEOGRAD – STARI GRAD*.\nKo izdaje matični broj, PIB i tekući račun?\nMatični broj izdaje Republički zavod za statistiku, PIB izdaje poreska uprava, ali se ovi podaci dobijaju/pribavljaju elektronski u postupku registracije stambene zajednice i registruju se u Registru stambenih zajednica. Tekući račun stambena zajednica može da otvori u bilo kojoj poslovnoj banci.\nDa li stambena zajednica, koja je prethodno bila registrovana / evidentirana u lokalnoj samoupravi i imala matični broj i PIB, može da zadrži postojeće podatke prilikom upisa u Registar?\nStambena zajednica prilikom registracije upisa u Registar stambenih zajednica zadržava postojeći matični broj i PIB, kao i broj tekućeg računa, osim ukoliko nije došlo do formiranja stambene zajednica na način drugačiji od prehodno registrovane (za jedan ulaz, za više ulaza).\nKoji su organi stambene zajednice?\nSve stambene zajednice kao obavezne organe imaju: skupštinu i upravnika (ili profesionalnog upravnika).\nSkupštinu stambene zajednice čine svi vlasnici posebnih delova i svaki vlasnik posebnog dela ima po jedan glas prilikom donošenja odluka od strane skupštine. (Detaljnije o odlučivanju videti po tačkom 4)\nUpravnik se bira iz redova članova skupštine (dakle, upravnik je jedan od vlasnika posebnih delova).\nSkupština stambene zajednice može, ukoliko želi, da formira i druge organe kao što su: odbori, komisije i druga tela, a odlukom skupštine se određuju njihov sastav, zadaci i način rada.\nKako se saziva sednica skupštine stambene zajednice?\nSednica skupštine stambene zajednice se saziva po potrebi, a najmanje dva puta godišnje.\nSednicu skupštine saziva i njome predsedava upravnik.\nNapomena: Prvu sednicu saziva lice koje je do donošenja Zakona o stanovanju i održavanju zgrada vršilo dužnost predsednika skupštine zgrade, odnosno saveta zgrade, a ukoliko takvo lice ne postoji, sednicu može da sazove bilo koji vlasnik posebnog dela zgrade. Na ovoj sednici skupština stambene zajednice na mesto upravnika može ponovo izabrati lice koje prethodno vršilo funkciju predsednika skupštine ili saveta zgrade, ili može izbrati drugo lice iz redova članova skupštine stambene zajednice.\nKada upravnik saziva sednicu skupštine?\nUpravnik saziva sednicu skupštine kada postoji potreba da se donese neka odluka iz nadležnosti skupštine, po sopstvenoj inicijativi ili po inicijativi bilo kog vlasnika posebnog dela.\nAko upravnik ne zakaže sednicu skupštine na zahtev vlasnika posebnog dela u roku od deset dana od dana podnošenja zahteva, vlasnik posebnog dela može i sam zakazati skupštinu, o čemu obavezno obaveštava upravnika.\nKako se stanari obaveštavaju o održavanju sednice skupštine?\nObaveštenje o sazivanju skupštine stambene zajednice upravnik postavlja na vidnom mestu u prostoru koji je zajednički deo zgrade i koji je u svakodnevnoj upotrebi vlasnika posebnih delova, kao što je: ulaz, hodnik, lift i sl. Članovi skupštine se o održavanju sednice skupštine mogu obavestiti i elektronski (slanjem obaveštenja na e-adrese ili postavljanjem obaveštenja na internet stranici i/ili stranici društvenih mreža stambene zgrade).\nObaveštenje o održavanju sednice skupštine treba istaći, odnosno objaviti najmanje tri dana pre dana održavanja skupštine, osim u hitnim slučajevima u kojima se obaveštenje može istaći i na dan održavanja skupštine.\nŠta sadrži obaveštenje o sazivanju sednice skupštine?\nObaveštenje o sazivanju sednice skupštine obavezno sadrži dan, čas i mesto održavanja sednice skupštine i predloženi dnevni red, kao i obaveštenje o načinu odlučivanja vlasnika posebnih delova (usmeno – na licu mesta, u pisanoj formi ili elektronskim putem).\nUkoliko se izjašnjavanje vrši u pisanoj formi, upravnik u obaveštenju naglašava i način dostavljanja glasova u pisanoj formi, a u slučaju izjašnjavanja elektronskim putem, u obaveštenju se navodi elektronska adresa, internet stranica, odnosno stranica društvenih mreža stambene zgrade i dr.\nKada se smatra da je vlasnik posebnog dela nedostupan i šta se dešava u tom slučaju?\nSmatra se da je vlasnik posebnog dela nedostupan ukoliko se tri puta uzastopno ne odazove na sednicu skupštine stambene zajednice na koju je pozvan, a da pri tome nije obavestio upravnika, odnosno stambenu zajednicu o razlozima svog neodazivanja.\nU praksi postoji problematika ne odazivanja na sednicu skupštine, odnosno ne učešća u radu skupštine zbog nedostupnosti vlasnika posebnog dela, pa je Zakon u tom pogledu predvideo da će se vlasnik posebnog dela, ukoliko se tri puta uzastopno ne odazove na sazvanu sednicu skupštine, niti obavesti upravnika ili skupštinu o razlozima svog neodazivanja ili se ne izjasni po nekom pitanju na Zakonom moguć način, smatrati da je nedostupan. Skupština može nekog člana da proglasi nedostupnim, kako bi se smanjio kvorum, odnosno potreba većina za odlučivanje, tek na osnovu sprovedenih svih zakonom mogućih modaliteta sazivanja sednice i obaveštavnja vlasnika posebnih delova, ali svakako ne bi trebalo olako da se shvati ova mogućnost tretiranja nekog člana skupštine nedostupnim. U tom smisli svi vlasnici posebnih delova bi trebalo da budu upoznati sa posledicama njegove ili nečije „nedostupnosti“, kako bi se izbegli evenutani kasniji problemi, ukoliko se ispostavi da član ili članovi skupštine koji su proglašeni nedostupnim (i time isključeni iz odlučivanja), nisu na mogući i odgovarajući način obavešteni o sazivanju sednice i njenim dnevnim redom. Za profesionalne upravnike je takođe važno da imaju u vidu da ukoliko se u nekoj stambenoj zajednici pojednini članovi skupštine tretiraju kao nedostupni, to takođe znači da će verovatno imati i problem sa naplatom naknade za upravljanje od tih vlasnika posebnih delova.\nUkoliko je vlasnik posebnog dela nedostupan, njegov glas se ne uračunava u kvorum (u slučaju donošenja odluka gde je za rad sednice potreban kvorum), odnosno u ukupan broj glasova (za odluke koje se donose drugačije propisanom većinom, odnosno većinom od 2/3 ukupnog broja glasova članova skupštine) u postupku odlučivanja.\nŠta se dešava kada vlasnika posebnog dela prestane da bude nedostupan?\nKada vlasnik posebnog dela postane dostupan i počne da se odaziva na sastanke, lično ili preko ovlašćenog zastupnika, kvorum ili ukupan broj glasova za odlučivanje se povećava za njegov glas i može da nastavi da koristi svoja prava koja mu pripadaju kao vlasniku posebnog dela..\nKo može da učestvuje u radu skupštine?\nU radu skupštine stambene zajednice učestvuju vlasnici posebnih delova. Vlasnik posebnog dela može da ovlasti i drugo lice da umesto njega učestvuje u radu skupštine (član domaćinstva ili zakupac posebnog dela), o čemu obaveštava upravnika.\nU slučaju kada je vlasnik posebnog dela pravno lice, u radu skupštine stambene zajednice učestvuje njegov zakonski zastupnik ili lice koje on ovlasti da ga zastupa.\nVlasnik posebnog dela može da glasa i preko zastupnika, odnosno punomoćnika. Punomoćje se izdaje u pisanom obliku i čuva se uz zapisnik o radu skupštine.\nKoji su uslovi za održavanje sednice skupštine stambene zajednice?\nSkupština stambene zajednice se može održati ukoliko postoji potrebna većina za donošenje odluka – kvorum (najmanji broj članova potrebnih za pravosnažno donošenje odluka) a što predstavlja običnu većinu od ukupnog broja glasova članova skupštine (51%). Potrebna većina za donošenje odluka može biti obezbeđena kroz prisustvo na sednici ili davanjem pisanih izjašnjenja po pitanjima iz dnevnog reda sednice skupštine.\n* Pravilima o međusobnim odnosima vlasnika posebnih delova se može takođe odrediti i veći broj glasova potrebnih za kvorum za održavanje i rad skupštine.\nŠta ako se sednica skupštine stambene zajednice nije mogla održati zbog nedostatka potrebne većine?\nAko se sednica skupštine nije mogla održati zbog nedostatka potrebne većine za donošenje odluka, odnosno zbog nedostatka kvoruma, može se ponovo sazvati najranije tri, a najkasnije 30 dana od dana kada je sednica trebalo da bude održana, sa istim predloženim dnevnim redom. Ova sednica zove se ponovljena sednica i kvorum (potreba većina za donošenje odluka na ponovljenoj sednici) u tom slučaju čini 1/3 ukupnog broja glasova članova.\nNa koji način skupština stambene zajednice donosi odluke?\nSkupština stambene zajednice donosi odluke na sednicama skupštine.\nVlasnici posebnih delova mogu donositi odluke i davanjem pisanih izjava van sednice. Ukoliko vlasnik posebnog dela glasa pisanim ili elektronskim putem, u tom slučaju se, za potrebe izračunavanja kvoruma, smatra da je taj član stambene zajednice prisustvovao sednici skupštine.\nKoliko glasova u skupštini ima vlasnik posebnog dela?\nSvaki vlasnik posebnog dela ima onoliko glasova u skupštini stambene zajednice koliko ima posebnih delova u svom vlasništvu.\nNapomena: Izuzetno od prethodno navedenog pravila poseban deo koji predstavlja garažu, garažno mesto ili garažni boks ne daje poseban glas u skupštini njegovom vlasniku. Međutim, u slučaju da jedno lice u zgradi poseduje jedino garažu, garažno mesto ili garažni boks kao posebni deo, to lice ima pravo glasa u skupštini stambene zajednice ali samo u odnosu na odluke koje se tiču dela zgrade u kom se nalaze ovi posebni delovi.\nKako skupština stambene zajednice odlučuje po određenim pitanjima?\nU zavisnosti od pitanja o kojima se odlučuje na sednici skupštine odluke se mogu donositi:\ndvotrećinskom većinom (većina koju čine 2/3 ukupnog broja glasova) i\nobičnom većinom (većina glasova prisutnih članova).\nJednoglasna odluka potrebna je jedino za usvajanje Pravila vlasnika.\nDvotrećinska većina je potrebna za donošenje odluka koje se odnose na:\nraspolaganje zajedničkim delovima zgrade (otuđivanje, pripajanje, izdavanje u zakup i sl), kao i za potrebe nadziđivanja,\npoveravanje upravljanja profesionalnom upravniku,\nkreditnom zaduživanju stambene zajednice,\npromenu kriterijuma prema kojima vlasnici posebnih delova zgrade učestvuju u troškovima održavanja zajedničkih delova zgrade i upravljanja zgradom (vlasnici posebnih delova mogu da odluče da i za tekuće održavanje primene kriterijume za investiciono održavanje – srazmerno učešću površine svojih posebnih delova u odnosu na zbir površina svih posebnih delova, kao i da za investiciono održavanje primene kriterijume za tekuće održavanje – srazmerno broju svojih posebnih delova u odnosu na ukupan broj svih posebnih delova).\nProsta većina je potrebna za donošenje odluka koje se odnose na:\nizbor ili razrešenje upravnika,\nkao i za donošenje svih drugih odluka iz nadležnosti skupštine stambene zajednice za koje nije predviđena drugačija većina.\n* Ukoliko su vlasnici posebnih delova doneli pravila vlasnika, većina glasova potrebna za donošenje navedenih odluka može se aktom o pravilima vlasnika i na drugačiji način utvrditi od onoga koje je zakonom propisan.\nDa li se na sednici skupštine vodi zapisnik?\nNa svakoj sednici skupštine stambene zajednice upravnik ili zapisničar koga imenuje upravnik vodi zapisnik.\nŠta sadrži zapisnik sa sednice skupštine?\nZapisnik sednice skupštine sadrži:\nmesto i dan održavanja sednice,\nime lica koje je vodilo zapisnik,\nsažeti prikaz rasprave po svakoj tački dnevnog reda,\nnačin glasanja i rezultat glasanja po svakoj tački dnevnog reda po kojoj je skupština odlučivala,\nspisak lica koja su učestvovala u radu sednice skupštine stambene zajednice i\ndruge elemente u skladu sa odlukom stambene zajednice.\n(Primer zapisnika sa sednice skupštine stambene zajednice videti OVDE)\nKo potpisuje zapisnik?\nZapisnik potpisuju upravnik ili zapisničar, kao i sva lica koja su učestvovala u njenom radu.\nUkoliko lice koje je učestvovalo u radu sednice ima primedbe na zapisnik ili odbije da potpiše zapisnik, lice koje vodi zapisnik će to konstatovati u zapisniku uz navođenje razloga za odbijanje. Lice koje ima primedbu može takođe tu primedbu i samo uneti u zapisnik prilikom potpisivanja.\nŠta ako se načini greška u sačinjavanju zapisnika?\nUkoliko se načini greška u zapisniku ili se izostavi neki od elemenata sadržine zapisnika, to neće biti od uticaja na punovažnost donetih odluka ako se rezultat glasanja i sadržaj odluka donetih na sednici mogu utvrditi na drugi način. Takođe u slučaju kada se neko od vlasnika posebnih delova ili njihovih zastupnika, usled nemogućnosti prisustvovanja sednici skupštine, izjasnio pisanim ili elektronskim putem, okolnost da to lice nije potpisalo zapisnik ili njegovo glasanje nije uneto u formu zapisnika, neće uticati na punovažnost donete odluke ako se njegovo glasanje može dokazati putem elektrosnke pošte ili pisanog izjašnjenja.\nKako se sačinjava zapisnik u slučaju elektronske sednice skupštine?\nU slučaju da je sprovedena elektronska sednica skupštine stambene zajednice, na kojoj su se vlasnici posebnih delova ili njihovi zastupnici elektronski izjašnjavali po određenim pitanjima i glasali, upravnik kao dokaz o sadržini odluka donetih na ovoj sednici i rezultatima glasanja priprema pisanu belešku sa informacijama i zakljucima o sprovedenoj sednici, čiji prilog u štampanom obliku čine sve elektronski dostavljene odluke ili glasovi.\nO čemu sve skupština stambene zajednice može da odlučuje i na koji način?\nSkupština stambene zajednice jednoglasnom odlukom donosi Pravila vlasnika posebnih delova.\nSkupština stambene zajednice dvotrećinskom većinom:\ndonosi odluku o poveravanju poslova upravljanja zgradom, odnosno izboru profesionalnog upravnika,\ndonosi odluku o uzimanju kredita,\nbira i razrešava upravnika,\ndonosi odluku o raspolaganju zajedničkim delovima zgrade\ndonosi odluku o korišćenju zajedničkih delova zgrade izdavanjem njihovih delova trećim licima ili vlasnicima posebnih delova.\nSkupština stambene zajednice prostom većinom:\nodređuje visinu mesečnog iznosa koji plaćaju vlasnici posebnih delova za potrebe izvršenja poslova iz nadležnosti stambene zajednice, i to na ime troškova održavanja, troškova za rad organa stambene zajednice i drugih troškova,\ndonosi Program održavanja zajedničkih delova zgrade,\ndonosi odluku o organizovanju poslova održavanja zgrade, odnosno o poveravanju poslova održavanja zajedničkih delova zgrade,\ndonosi odluku o preduzimanju radova na zajedničkim delovima zgrade,\ndonosi odluku o održavanju zemljišta za redovnu upotrebu zgrade,\ndonosi odluku o fizičko-tehničkom obezbeđenju zgrade i stvari na zemljištu koje služi za redovnu upotrebu zgrade,\ndonosi odluku o načinu korišćenja zemljišta koje služi za redovnu upotrebu zgrade,\ndonosi odluku o unapređenju zajedničkih delova zgrade,\ndonosi odluku o osiguranju od odgovornosti za štete pričinjene trećim licima usled neodržavanja,\ndonosi odluku o postavljanju, odnosno ugradnji stvari na zajedničkim delovima zgrade i zemljištu koje služi za redovnu upotrebu zgrade i visini naknade koju plaćaju vlasnici tih stvari,\nusvaja izveštaj o radu upravnika, odnosno profesionalnog upravnika, koji posebno sadrži prikaz realizovanih aktivnosti u odnosu na planirane, kao i iskorišćenju sredstava za realizaciju svake od aktivnosti,\ndonosi odluku o visini naknade za investiciono održavanje zajedničkih delova zgrade i zemljišta koje služi za redovnu upotrebu zgrade.\nPored navedenih odluka skupština stambene zajednice može da odlučuje i o drugim pitanjima od značaja za stambenu zajednicu.\nNAPOMENA: Za donošenje operativnih odluka koje se tiču tekućeg održavanja zgarde i bezbednosti zgrade (kao što su pitanja mesečnog iznosa za tekuće održavanje, donošenje programa održavanja, oraganizovanje radova na održavanju zgrade i zemljišta za redovnu upotrebu zgrade, fizičko-tehničkom obezbeđenju zgrade, usvajanje izveštaja o radu upravnika/profesionalnog upravnika) Zakon propisuje običnu većinu glasova prisutnih članova koji imaju pravo glasa, a za donošenje odluka koje se tiču pitanja finansijske obaveznosti svih vlasnika posebnih delova i zajedničke imovine (raspolaganje zajedničkim delovima zgrade, poveravanje upravljanja profesionalnom upravniku, kreditno zaduživanje stambene zajednice i odlučivanje o posebnim/internim pravilima o međusobnim odnosima vlasnika posebnih delova) Zakon propisuje veću većinu, odnosno 2/3 od ukupnog broja članova skupštine ili jednoglasnu saglasnost svih vlasnika posebnih delova.\nDa li stambena zajednica može zaključiti ugovor o osiguranju?\nDa. Stambena zajednica može da zaključi ugovor o osiguranju od odgovornosti za štete pričinjene trećim licima usled neodržavanja ili nepravilnog održavanja zgrade. Ovaj ugovor se zaključuje na način i pod uslovima utvrđenim zakonom kojim se uređuje delatnost osiguranja i zakonom kojim se uređuju obligacioni odnosi.\nKo može biti upravnik stambene zajednice?\nSvaka stambena zajednica ima upravnika. Upravnik stambene zajednice može biti svaki vlasnik posebnog dela. Ukoliko je vlasnik posebnog dela ovlastio člana porodičnog domaćinstva ili zakupca da vrši njegova prava kao člana skupštine, u tom slučaju i ta lica mogu biti izabrana za upravnika.\nKako se bira upravnik stambene zajednice?\nUpravnika stambene zajednice bira skupština stambene zajednice, iz redova članova skupštine stambene zajednice, većinom glasova prisutnih članova skupštine. Skupština stambene zajednice donosi pisanu odluku o izboru upravnika. (Primer zapisnika sa sednice skupštine stambene zajednice sa odlukom o izboru upravnika videti OVDE)\nDa li predsednik Skupštine zgrade, nakon stupanja na snagu novog zakona, automatski postaje upravnik stambene zajednice bez izjašnjavanja vlasnika stanova zgrade?\nNe, predsednik Skupštine zgrade ne postaje automatski upravnik stambene zajednice, stambena zajednica u roku od 60 dana od dana sticanja svojstva pravnog lica mora održati prvu sednicu skupštine na kojoj se bira upravnik, a saziva je lice koje je do donošenja ovog zakona vršilo dužnost predsednika skupštine zgrade, odnosno saveta zgrade, a ukoliko takvo lice ne postoji, bilo koji vlasnik posebnog dela zgrade.\nKada počinje/prestaje i koliko traje mandat upravnika?\nMandat upravnika (period na koji se bira) počinje, odnosno prestaje danom donošenja odluke o izboru odnosno razrešenju, ako tom odlukom nije drugačije određeno.\nMandat upravnika traje četiri godine. Odlukom o izboru upravnika može biti određeno i kraće vreme mandata. Po isteku vremena na koje je izabran, upravnik može biti ponovo biran.\nKako prestaje mandat upravnika?\nMandat upravnika prestaje i ostavkom i razrešenjem. Upravnik se razrešava na način predviđen za izbor upravnika, odnosno većinom glasova članova skupštine stambene zajednice. Po isteku mandata upravnika, ako nije izabran novi upravnik, on je dužan da vrši ovu funkciju još 30 dana od dana isteka mandata.\nAko skupština stambene zajednice ne izabere novog upravnika u roku od 30 dana od dana kada je stambena zajednica iz bilo kog razloga ostala bez upravnika, svaki vlasnik posebnog dela ima pravo da zahteva pokretanje postupka pred nadležnim organom jedinice lokalne samouprave za imenovanje profesionalnog upravnika. (Videti u nastavku pod PRINUDNA UPRAVA)\nDa li upravnik stambene zajednice ima pravo na novčanu naknadu?\nZakon ne predviđa obavezu plaćanja upravnika, ali je i ne zabranjuje. Svakako, ako je volja stanara da nagrade svog komšiju jer radi za dobrobit svih, trebalo bi da zaključe ugovor o delu ili neki drugi ugovor koji bi pružio osnov da se na zakonit način izvrši plaćanje upravnika. U slučaju da skupština stambene zajednice odluči da će upravnik za svoj rad primati novčanu naknadu, treba da odredi i visinu naknade koju će vlasnici posebnih delova izdvajati u tu svrhu.\nKoje poslove obavlja upravnik stambene zajednice?\nUpravnik stambene zajednice ima iste nadležnosti koje je imao i predsednik skupštine/saveta stambene zgrade po prethodno važećim propisima.\nNaime, upravnik je dužan da obavlja sledeće poslove:\n1) zastupa i predstavlja stambenu zajednicu,\n2) podnosi prijavu za upis stambene zajednice u Registar stambenih zajednica;\n3) podnosi prijavu za registraciju pravila vlasnika,\n4) ističe rešenje o registraciji stambene zajednice na vidno mesto u stambenoj zgradi,\n5) vrši popis posebnih, zajedničkih i samostalnih delova i vrši njihovo označavanje,\n6) uspostavlja i vodi evidenciju o vlasnicima posebnih delova, vlasnicima samostalnih delova i licima kojima su zajednički ili posebni delovi zgrade izdati u zakup, odnosno na korišćenje po drugom osnovu (za fizička lica ime, prezime i JMBG, a za pravna lica poslovno ime, adresa sedišta i matični broj),\n7) izvršava odluke stambene zajednice,\n8) na osnovu odluke skupštine stambene zajednice o upravljanju sredstvima stambene zajednice raspolaže sredstvima sa tekućeg računa stambene zajednice, u skladu sa propisima kojima se uređuje otvaranje, vođenje i gašenje tekućih računa,\n9 predlaže skupštini stambene zajednice program održavanja i stara se o njegovoj realizaciji,\n10) organizuje radove hitnih intervencija,\n11) organizuje izvođenje radova na zajedničkim delovima zgrade i zemljištu za redovnu upotrebu zgrade u skladu sa usvojenim programom državanja i kontroliše da li se ovi radovi izvode,\n12) vodi evidenciju o prihodima i rashodima stambene zajednice,\n13) podnosi skupštini stambene zajednice izveštaj o radu koji posebno sadrži prikaz ukupnih prihoda i rashoda stambene zajednice, realizovanih aktivnosti u odnosu na planirane, kao i iskorišćenja sredstva za realizaciju svake od aktivnosti.\nPored navedenih dužnosti upravnik može da vrši i druge poslove po nalogu skupštine stambene zajednice.\nŠta su pravila vlasnika o međusobnim odnosima vlasnika posebnih delova i kada se ona donose?\nPravila o međusobnim odnosima vlasnika posebnih delova (pravila vlasnika) je akt stambene zajednice kojim vlasnici posebnih delova mogu da urede svoje međusobne odnose, prava i obaveze u pogledu upravljanja i održavanja stambene ili stambeno-poslove zgrade.\nPravila vlasnika nisu obaveza, već mogućnost vlasnika da na taj način urede svoje međusobne odnose, prava i obaveze.\nKako se donose pravila vlasnika?\nPravila vlasnika donose se jednoglasnom odlukom svih vlasnika posebnih delova zgrade. Svaki vlasnik posebnog dela zgrade može pokrenuti inicijativu za donošenje pravila vlasnika.\nŠta sadrže pravila vlasnika?\nPravila vlasnika obavezno sadrže:\nobaveze koje vlasnici posebnih delova imaju po Zakonu o stanovanju i održavanju zgrada i\nnačin donošenja akata i odluka iz nadležnosti skupštine stambene zajednice i upravnika, s tim što se pravilima vlasnika nadležnost i potrebna većina za donošenje tih akata i odluka mogu drugačije urediti nego što je to propisano Zakonom o stanovanju i održavanju zgrada.\nPored obaveznih elemenata, pravila vlasnika mogu urediti i druge odnose vlasnika posebnih delova u zgradi, kao što su:\nnačin upravljanja i održavanja zgrade,\npoveravanje pojedinih poslova iz nadležnosti skupštine stambene zajednice profesionalnom upravniku,\nnačin upotrebe zajedničkih delova zgrade i način učešća u troškovima održavanja i upravljanja zgradom,\nkućni red zgrade,\nočuvanje spoljašnjeg izgleda zgrade i sl.\nSastavni deo pravila vlasnika čini evidencija posebnih i zajedničkih delova zgrade. Evidencija zajedničkih i posebnih delova vrši se na način utvrđen pravilima vlasnika, a od strane lica koje je ovlašćeno istim aktom.\nŠta je Registar stambenih zajednica i ko vodi Registar?\nRegistar stambenih zajednica je elektronska baza podataka i dokumenata u kojoj su sadržani podaci o stambenim zajednicama na teritoriji svake lokalne samouprave, dok jedinstvenu, centralnu i javnu bazu podataka u kojoj su objedinjeni podaci o stambenim zajednicama iz svih registara na teritoriji Republike Srbije vodi Republički geodetski zavod.\nRegistar stambenih zajednica vodi jedinica lokalne samouprave.\nKo i kako podnosi prijavu za registraciju stambene zajednice?\nPrijavu za upis u Registar stambene zajednice i upravnika podnosi upravnik stambene zajednice ili drugo lice ovlašćeno odlukom skupštine stambene zajednice (Obrazac prijave za registraciju i spisak potrebne dokumentacije za registraciju videti OVDE).\nNapomena: Po uspostavljanju rada Registra i Jedinstvene evidencije sve stambene zajednice dužne su da izvrše registraciju stambene zajednice u roku od šest meseci od dana početka rada Registra.\nDa li stambena zajednica ostvaruje finansijski promet u svom poslovanju?\nStambena zajednica kao pravno lice, u skladu sa Zakonom o stanovanju i održavanju zgrada, ostvaruje finansijski promet u poslovima poveravanja/organizovanja upravljanja i održavanja zgrade, kao i usled korišćenja delova zgrade od strane trećih lica sa kojima stambena zajednica sklapa ugovore. Stambena zajednica je u obavezi da ima poslovni račun u banci preko koga će se evidentirati svi prihodi i rashodi stambene zajednice.\nKo raspolaže sredstvima stambene zajednice?\nKome će dosadašnji blagajnik izvršiti primo-predaju blagajne i ostale finansijske dokumentacije i na koji način će to obaviti i da li o tome moraju biti obavešteni vlasnici stanova?\nBlagajnik će predati blagajnu i svu finansijsku dokumentaciju upravniku zgrade, koji ima obavezu da raspolaže sredstvima sa tekućeg računa stambene zajednice, a na osnovu odluke skupštine stambene zajednice o upravljanju sredstvima stambene zajednice (član 50. stav 1. tačka 8)). Primo-predaja se može izvršiti nakon prve sednice skupštine, kojom prilikom će biti izabran upravnik, a detalji o samoj primo-predaji mogu biti dogovoreni na skupštini.\nDa li je upravnik dužan da skupštini stambene zajednice podnosi izveštaj o finansijskom poslovanju?\nUpravnik ili profesionalni upravnik je dužan da skupštini stambene zajednice podnosi izveštaj o radu koji posebno sadrži prikaz ukupnih prihoda i rashoda stambene zajednice, realizovanih aktivnosti u odnosu na planirane, kao i iskorišćenja sredstava za realizaciju svake od aktivnosti.\nSvaki vlasnik posebnog dela ima pravo da zahteva od upravnika ili profesionalnog upravnika da mu se omogući uvid u stanje i promene na tekućem računu stambene zajednice.\nDa li stambena zajednica podleže propisima o računovodstvu?\nOdredbe Zakona o računovodstvu („Sl. glasnik RS“, br. 62/2013), kojim se uređuje finansijsko poslovanje pravnih lica, ne odnose se na stambene zgrade (Čl. 4, stav 4), odnosno stambene zajednice, pa stoga stambena zajednica nema zakonsku obavezu da sastavlja i dostavlja nadležnom organu finansijski izveštaj o svom poslovanju.\nŠta je profesionalna uprava?\nProfesionalna uprava predstavlja upravljanje stambenom zgradom od strane licenciranog profesionalnog upravnika koji je angažovan odlukom skupštine stambene zajednice ili postavljen odlukom nadležnog organa jedinice lokalne samouprave u slučaju prinudne uprave.\nKo organizuje profesionalno upravljanje?\nProfesionalno upravljanje organizuje organizator profesionalnog upravljanja koji može biti preduzetnik ili privredno društvo i koje ima angažovano lice za obavljanje poslova profesionalnog upravljanja (profesionalnog upravnika).\nKo je profesionalni upravnik?\nProfesionalni upravnik je fizičko lice koje pruža usluge profesionalnog upravljanja i koje je steklo licencu profesionalnog upravnika u skladu sa Zakonom o stanovanju i održavanju zgrada i koje je zaposleno kod organizatora profesionalnog upravljanja.\nKako se postaje profesionalni upravnik?\nLice koje želi da postane profesionalni upravnik mora da zadovolji sledeće uslove:\nima najmanje srednje obrazovanje u četvorogodišnjem trajanju,\npoloži ispit za profesionalnog upravnika i stekne licencu,\nupiše se u registar profesionalnih upravnika,\nnije osuđivano pravosnažnom odlukom na kaznu zatvora za krivično delo koje ga čini nedostojnim ili nepodobnim za obavljanje poslova profesionalnog upravnika.\nLice koje želi da postane profesionalni upravnik može da prođe obuku za profesionalnog upravnika koju organizuje privredna komora ili drugo pravno lice koje je dobilo saglasnost nadležnog ministarstva za ovu vrstu obuke.\nKo izdaje/oduzima licencu za profesionalnog upravnika?\nLicencu za profesionalnog upravnika izdaje i oduzima Privredna komora Srbije nakon položenog ispita.\nKako znati da neko lice ima licencu profesionalnog upravnika?\nPrivredna komora Srbije vodi Registar profesionalnih upravnika koji, između ostalog, sadrži i informaciju o teritoriji jedinice lokalne samouprave na kojoj se nalazi profesionalni upravnik i naziv organizatora kod koga je angažovan.\nNapomena: Do uspostavljanja Registra profesionalnih upravnika neće biti moguće angažovati profesionalnog upravnika, jer će se u tom prelaznom periodu sprovesti obuke za profesionalne upravnike i izvršiti njihovo licenciranje. Ovaj period okvirno se poklapa sa periodom uspostavljanja Registra stambenih zajednica, nakon čega počinje da teče rok od šest meseci u kojem će stambene zajednice biti dužne da se registruju, kao i da registruju upravnika, odnosno profesionalnog upravnika.\nKojom većinom se donosi odluka o poveravanju poslova upravljanja profesionalnom upravniku?\nOdluka o poveravanju poslova upravljanja profesionalnom upravniku se donosi kvalifikovanom većinom koju čine 2/3 ukupnog broja glasova članova skupštine stambene zajednice.\nNAPOMENA: Za odluke koje se donose većinom koju čine 2/3 ukupnog broja glasova članova skupštine i za odluku koja se donosi jednoglasno ne primenjuje član 45. Zakona koji uređuje pitanje kvoruma, jer se pitanje kvoruma odnosi samo za donošenje odluka za koje nije propisana drugačija većina, odnosno za odluke koje se donose običnom većinom prisutnih i samo je u tom slučaju relevantno pitanje potrebnog kvoruma (jer ne može kvorum za rad sednice da bude manji od zakonom potrebne većine za donošenje odluka koje se donose većinom od 2/3 ukupnog broja glasova članova skupštine!), npr: za donošenje odluka za koje je Zakonom propisana potrebna većina od 2/3 ukupnog broja članova skupštine nije relevantano pitanje kvoruma, odnosno broj prisutnih članova na sednici, već je potrebno prikupiti 2/3 glasova od ukupnog broja članova skupštine stambene zajednice. Takođe, shodno tome za odluke za čije donošenje je potrebna kvalifikovana većina (odnosno većina od 2/3 ukupnog broja članova skupštine) ne može da se primeni ni član 45. stav 3. Zakona koji propisuje još niži kvorum za rad ponovljene sednice.\nDa li stambena zajednica može da angažuje lice koje će posredovati između stambene zajednice i profesionalnog upravnika?\nU slučaju da je stambena zajednica poslove upravljanja poverila profesionalnom upravniku, na osnovu odluke skupštine stambene zajednice ili pravila vlasnika, skupština može izabrati jedno ili više lica koja će posredovati u poslovima između stambene zajednice i profesionalnog upravnika.\nKako skupština stambene zajednice poverava poslove upravljanja profesionalnom upravniku?\nSkupština stambene zajednica o poveravanju poslova upravljanja profesionalnom upravniku donosi odluku dvotrećinskom većinom, potom se obraća se organizatoru profesionalnog upravljanja i sa njim zaključuje ugovor o poveravanju poslova profesionalnog upravljanja.\nOdluka o poveravanju poslova profesionalnom upravniku se može doneti i na osnovu pravila vlasnika posebnih delova.\nDa li stambena zajednica može od organizatora profesionalnog upravljanja da zahteva angažovanje određenog profesionalnog upravnika?\nStambena zajednica ima pravo da zahteva da određeno lice koje angažuje organizator profesionalnog upravljanja bude određeno za profesionalnog upravnika za tu stambenu zajednicu, kao i da zahteva da određeno lice prestane da obavlja poslove profesionalnog upravnika.\nKako se zaključuje ugovor o profesionalnom upravljanju?\nUgovor o poveravanju poslova profesionalnog upravljanja zaključuje lice koje za to ovlasti skupština stambene zajednice i zastupnik organizatora profesionalnog upravljanja. Ugovor se zaključuje u pisanoj formi na određeno ili neodređeno vreme.\nUgovor na neodređeno vreme može otkazati svaka strana sa otkaznim rokom od jednog meseca, koji počinje da teče od poslednjeg dana u mesecu u kome je otkaz dat (ako ugovorom otkazni rok nije drugačije određen), s tim da otkazni rok ne može biti duži od tri meseca.\nKako se određuje visina naknade za profesionalnu upravu?\nVisina naknade se određuje ugovorom a na osnovu ugovora između organizatora profesionalnog upravljanja i stambene zajednice.\nKako se plaća naknada za poslove profesionalnog upravljanja?\nNaknada za poslove profesionalnog upravljanja isplaćuje se organizatoru profesionalnog upravljanja na osnovu isporučene fakture (računa).\nKoje poslove obavlja profesionalni upravnik?\nProfesionalni upravnik vrši sve poslove iz nadležnosti upravnika zgrade, a pored ovih poslova profesionalni upravnik obavlja i sledeće poslove:\n1) stara se o održavanju zemljišta koje služi za redovnu upotrebu zgrade,\n2) prima prijave kvarova ili drugih problema (nepoštovanje kućnog reda, buka i drugi štetni uticaji u zgradi) svakim danom u nedelji u periodu od 00-24 časa,\n3) na osnovu primljene prijave kvarova obaveštava nadležni organ o problemu, odnosno zahteva preduzimanje odgovarajućih mera od nadležnog organa,\n4) evidentira svaku primljenu prijavu sa podacima o problemu i vremenu prijema, kao i sa drugim podacima ako su poznati (ime i prezime podnosioca prijave, licu koje je uzrokovalo probleme i drugo),\n5) obezbeđuje izvršenje radova na hitnim intervencijama,\n6) predlaže skupštini stambene zajednice visinu naknade za održavanje zajedničkih delova zgrade i zemljišta na osnovu najmanje tri prikupljene ponude od lica koja se bave održavanjem zajedničkih delova zgrade i zemljišta.\nDa li i kada profesionalni upravnik podnosi izveštaj o svom radu?\nProfesionalni upravnik podnosi izveštaj o svom radu stambenoj zajednici najmanje dva puta godišnje ako nije drugačije ugovoreno. U slučaju prestanka važenja ugovora o poveravanju poslova profesionalnog upravljanja, ovaj izveštaj se podnosi najkasnije u roku od 30 dana od dana prestanka važenja ugovora.\nKome odgovara profesionalni upravnik?\nProfesionalni upravnik odgovara stambenoj zajednici za štetu zbog njegovih propusta u radu, kao i svakom vlasniku posebnog ili samostalnog dela ukoliko zbog propusta u radu profesionalnog upravnika pretrpe štetu na svom posebnom ili samostalnom delu.\nDa li i kada profesionalni upravnik može nekog drugog da ovlasti da vrši njegove poslove?\nProfesionalni upravnik može u slučaju sprečenosti za rad ili zbog odsustva da drugom licu, koje ima licencu za obavljanje poslova profesionalnog upravnika, izda punomoćje za preduzimanje hitnih i neodložnih poslova. Ovo punomoćje mora biti overeno u skladu sa zakonom koji uređuje overu potpisa.\nŠta je prinudna uprava i kada se ona uvodi?\nPrinudna uprava za stambene zgrade predstavlja poveravanje poslova upravljanja profesionalnom upravniku od strane nadležne lokalne samouprave, u slučajevima kada prijava za upis stambene zajednice u Registar stambene zajednice nije podneta od strane upravnika ili drugog ovlašćenog lica u zakonom propisanom roku i kada po isteku ili prestanku mandata upravnika, iz bilo kog razloga, nije izabran novi upravnik stambene zajednice.\nKako se pokreće postupak uvođenja prinudne uprave stambenoj zajednici?\nPostupak uvođenja prinudne uprave stambenoj zajednici pokreće se podnošenjem prijave nadležnog inspektora ili vlasnika posebnog dela, nakon čega nadležna opštinska uprava rešenjem imenuje profesionalnog upravnika sa liste koja se vodi u registru profesionalnih upravnika. Protiv rešenja o imenovanju profesionalnog upravnika se može izjaviti žalba opštinskom, odnosno gradskom veću nadležne jedinice lokalne samouprave u roku od osam dana od dana dostavljanja rešenja.\nDo kada traje prinudna uprava?\nPostavljeni profesionalni upravnik vrši poslove upravljanja u okviru prinudne uprave sve dok stambena zajednica ne donese odluku o izboru upravnika ili dok ne zaključi ugovor o profesionalnom upravljanju.\nKako se određuje visina naknade za profesionalnog upravnika prilikom prinudne uprave?\nVisina naknade za profesionalnog upravnika u slučaju prinudne uprave određuje se odlukom jedinice lokalne samouprave.\nKo propisuje kućni red u stambenim zgradama?\nU stambenim i stambeno-poslovnim zgradama opšta pravila kućnog reda propisuje jedinica lokalne samouprave.\nPravilima vlasnika može se propisati i kućni red zgrade, koji ne može biti u suprotnosti sa opštim pravilima kućnog reda koji propisuje jedinica lokalna samouprava.\nŠta predstavlja održavanje zgrada?\nOdržavanje zgrade predstavlja sve aktivnosti koje se sprovode radi očuvanja vrednosti zgrade i njenih posebnih delova što podrazumeva očuvanje funkcionalnosti zgrade i njenih svojstava, kako bi se omogućilo redovno korišćenje zgrade u skladu sa njenom namenom i otklonila opasnost od nastanka štete ili nemogućnosti korišćenja delova zgrade usled njihovog neodržavanja.\nKo ima obavezu da održava stambenu zgradu?\nObavezu da održava stambenu ili stambeno-poslovnu zgradu ima stambena zajednica preko svojih organa upravljanja (skupštine i upravnika) ili profesionalni upravnik, kome stambena zajednica može da poveri poslove upravljanja zgradom.\nKoja je obaveza vlasnika posebnih delova u pogledu održavanja?\nVlasnici posebnih (i samostalnih delova) imaju obavezu da održavaju svoj poseban deo tako da se ne remeti uobičajeno korišćenje drugih delova zgrade, kao i da održavaju zajednički deo zgrade koji je u sklopu njehovog posebnog dela u granicama ovlašćenja upotrebe tog dela.\nKo je odgovoran za štetu koja nastane usled neispunjavanja obaveze održavanja posebnih, samostalnih izajedničkih delova zgrade?\nU slučaju nastanka štete usled neispunjavanja obaveze održavanja odgovara:\nvlasnik posebnog dela za štetu koja potiče od njegovog posebnog dela a bez obzira na krivicu,\nvlasnik samostalnog dela za štetu koja potiče od njegovog samostalnog dela a bez obzira na krivicu,\nstambena zajednica za štetu koja potiče od zajedničkih delova zgrade (ako stambena zajednica ne nadoknadi štetu u određenom roku za štetu su onda suspsidijarno odgovorni i svi vlasnici posebnih delova).\nKo je odgovoran u slučaju kada nije moguće utvrditi od kog dela zgrade potiče nastala šteta?\nStambena zajednica odgovorna je za nastalu štetu i kada nije moguće utvrditi od kog posebnog ili samostalnog dela zgrade potiče šteta i u tom slučaju za štetu, zajedno sa stambenom zajednicom, solidarno odgovaraju i svi vlasnici posebnih ili samostalnih delova.\nKome je odgovoran profesionalni upravnik za štetu koja nastane usled neispunjavanja obaveze održavanja?\nProfesionalni upravnik je odgovoran stambenoj zajednici ili vlasniku posebnog dela za štetu koja je nastala usled njegovih postupaka ili propuštanja preduzimanja mera na održavanju ili otklonjanju nastale štete.\nKroz koje aktivnosti se sprovodi održavanje zgrade?\nAktivnosti na održavanju zgrade se sprovode kroz:\nŠta su hitne intervencije?\nHitne intervencije su sve one intervencije koje se bez odlaganja izvršavaju radi zaštite života i zdravlja ljudi, njihove sigurnosti, zaštite imovine od oštećenja i dovođenje zgrade i njenih delova u stanje ispravnosti, upotrebljivosti i sigurnosti, u roku od 48 časova.\nŠta može biti predmet hitnih intervencija?\nHitne interevencije mogu biti sledeće aktivnosti i radove:\nodglavljivanje, obezbeđenje i oslobađanje lica i stvari iz zaglavljene kabine lifta,\nzatvaranje vode na centralnom ventilu i glavnim ventilima po vertikalama usled pucanja vodovodne instalacije,\nintervencije kojima se objektu obezbeđuje redovno snabdevanje vodom i električnom energijom,\nodgušivanje kanalizacione mreže u objektu ili posebnim delu i odnošenje izlivnih ostataka i dezinfekcija prostora,\nobezbeđenje ugroženog prostora (trotoara, prilaznih staza i drugo) u okruženju stambene zgrade upozoravajućom ogradnom barijerom sa znakom upozorenja, radi bezbednosti ljudi i imovine od delova sklonih padu sa stambene zgrade, kao i ledenica,\npreduzimanje zaštitnih mera u cilju prevencije požara i drugih oštećenja kojima se sprečavaju ugrožavanje bezbednosti lica i imovine,\npopravke ili zamene delova krovnog pokrivača, ako su ugrožene elektroinstalacije.\nKako postupiti u slučaju nastanka potrebe za hitnom intervencijom?\nVlasnik posebnog dela zgrade treba da, odmah po saznanju nastanka potrebe za hitnom intervenciom, o tome obavesti upravnika ili profesionalnog upravnika u stambenoj zgradi.\nUpravnik ili profesionalni upravnik je potom dužan, da odmah po saznanju a najkasnije u roku od 48 časova od saznanja (ukoliko iz objektivnih razloga nije bilo moguće ranije), preduzme odgovarajuće mere u cilju izvršavanja potrebnih aktivnosti i radova ili da o tome obavesti organizaciju koja izvodi ovu vrstu radova sa zahtevom za njihovo hitno izvršavanje.\nKo je odgovoran za štetu koja nastane usled propuštanja preduzimanja mera u cilju izvođenja hitnih intervencija?\nZa štetu koja nastane usled propuštanja preduzimanja mera u cilju organizovanja aktivnosti po hitnim intervencijama odgovara upravnik ili profesionalni upravnik.\nKako se finansiraju troškovi hitnih intervencija?\nTroškovi hitnih intervencija finansiraju se iz sredstava stambene zajednice bez obzira za šta su ta sredstava namenjena.\nŠta je tekuće održavanje zgrade?\nTekuće održavanje predstavlja izvođenje radova koji se preduzimaju radi sprečavanja oštećenja koja nastaju upotrebom zgrade ili radi otklanjanja tih oštećenja, a sastoje se od pregleda, popravki i preduzimanja preventivnih i zaštitnih mera, odnosno svih radova kojima se obezbeđuje održavanje zgrada na zadovoljavajućem nivou upotrebljivosti.\nŠta može biti predmet tekućeg održavanja?\nTekuće održavanje, pored redovnih pregleda, servisiranja i popravki elemenata, opreme i instalacija, mogu biti aktivnosti i radovi kao što su:\nredovno servisiranje liftova u skladu sa važećim propisima;\npopravka ili zamena automata za zajedničko osvetljenje, prekidača, sijalica i dr,\nderatizacija, dezinsekciju i dezinfekciju zajedničkih prostorija u zgradi u skladu sa važećim propisima,\nčišćenje slivnika, oluka i olučnih cevi zgrade,\npopravke ili zamenu okova, brava, katanaca i drugih uređaja za zatvaranje ormana za strujomere, vodomere, telefonske i televizijske instalacije u zgradi,\nkrečenje i bojenje zajedničkih prostorija u zgradi,\nfarbanje cevne mreže, grejnih tela i drugih uređaja u zajedničkim delovima zgrade,\nodržavanje higijene u zajedničkim delovima zgrade (čišćenje i pranje ulaza, stolarije, zajedničkih prostorija, stepeništa, hodnika, zastakljenih površina i dr),\nčišćenje i održavanje platoa i trotoara oko zgrade, odnosno nasipa, useka, rigola i slično,\ndrugi radovi kojima se obezbeđuje održavanje zgrade na zadovoljavajućem nivou upotrebljivosti.\nŠta mogu biti prioriteti u okviru tekućeg održavanja?\nTekuće održavanje koje se izvodi radi sprečavanja štetnih posledica po život i zdravlje ljudi, životnu sredinu, privredu ili imovinu veće vrednosti, i ima prioritet u odnosu na prethodno navedeno tekuće održavanje zgrade, mogu biti aktivnosti i radovi kao što su:\nskidanje i popravka elemenata fasade i krova za koje se utvrdi da ugrožavaju bezbednost ljudi i imovine (maltera, fasadnih obloga, krovnog pokrivača i dr),\npopravka ili zamena delova krova, radi zaštite od prokišnjavanja, odnosno prodora vode i drugih atmosferskih padavina, kao i popravke ili zamena drugih elemenata krova (dimnjaci, ventilacioni kanali, krovni otvori),\nponovno stavljanje lifta u pogon, odnosno popravke ili zamene lifta sa pripadajućim delovima (kućica, liftovsko okno sa instalacijama i uređajima) kao i ispitivanje ispravnosti prema važećim propisima o liftovima,\npopravka ili zamena oluka i olučnih cevi i drugih limenih opšivki, ukoliko se utvrdi da su uzrok pojave vlage i prokišnjavanja,\nskidanje ili popravka oštećenih delova balkona, terasa, lođa i stepeništa zgrade za koje se utvrdi da ugrožavaju bezbednost ljudi i imovine,\npopravka ili zamena vodovodne i kanalizacione cevi i po potrebi snimanja iste, specijalizovanom opremom kada dođe do prskanja njenih delova,\npopravka ili zamena hidrofora i njegovih delova kada zbog kvara zgrada ostane bez vode,\nizbacivanje podzemnih i slivnih voda iz podrumskih i drugih prostorija u zgradi,\notklanjanje uzroka nestanka struje zbog kvara na elektroinstalaciji zgrade, od strujomernog ormana do razvodne table u stanu, odnosno sijaličnog mesta u zajedničkim prostorijama,\nutvrđivanje i otklanjanje uzroka elektriziranja uređaja i instalacija u zgradi i stanu, odnosno otklanjanje kvarova i nedostataka koji mogu dovesti do požara,\npopravka ili zamena cevne mreže, grejnih tela i delova toplovodnih, odnosno gasnih postrojenja zgrade, zbog prskanja delova mreže, grejnih tela i toplovodnog, odnosno gasnog sistema,\npopravka ili zamena oštećenog protivpožarnog stepeništa,\npopravka hidranata, hidrantskih creva i drugih hidrantskih delova u zgradi kada dođe do prskanja, oštećenja njihovih delova ili nestanka (krađe),\npopravka ili zamena instalacija i uređaja za zaštitu od požara,\npopravka ili zamena neispravnih gromobrana,\nŠta je investiciono održavanje zgrade?\nInvesticiono održavanje predstavlja izvođenje građevinsko-zanatskih i drugih radova u cilju poboljšanja uslova korišćenja zgrade u toku njenog korišćenja.\nŠta može biti predmet investicionog održavanja?\nInvesticiono održavanje obuhvata aktivnosti i radove na popravci i zameni starih i postavljanju novih elemenata (krovne konstrukcije i drugih konstruktivnih elemenata zgrade, lifta, fasade, ograde, podova, plafona, zidova, hidro i termo izolacija i dr), instalacija (elektro, vodovodnih, toplotnih i dr), uređeja i druge opreme.\nKako se izvodi tekuće i investiciono održavanje zgarde?\nTekuće i investiciono održavanje zgrade se izvodi u skladu sa programom održavanja koji donosi skupština stambene zajednice, u skladu utvrđenom dinamikom u zavisnosti od vrste i obima potrebnih aktivnosti i radova.\nKako se donosi Program održavanje zgrade?\nProgram održavanja zgrade donosi skupština stambene zajednice na predlog upravnika ili profesionalnog upravnika.\nProgram održavanja donosi se najkasnije do kraja februara meseca, za tekuću godinu.\nŠta predstavlja unapređenje svojstava zgrade?\nUnapređenje svojstava zgrade predstavlja sve one aktivnosti na dogradnji ili ugradnji novih delova i sklopova u cilju poboljšavanja svojstva zgrade a naročito unapređenja energetske efikasnosti zgrade i njenih delova.\nDa li vlasnici stanova u stambenim zajednicama imaju pravo na stambenu podršku za unapređenje energetskih svojstava stana i u kom obliku?\nZakonom je predviđeno pružanje savetodavne pomoći stambenim zajednicama u pogledu unapređenja energetske efikasnosti u zgradama.\nNa koji način stambena zajednica može da se informiše u pogledu unapređenja energetske efikasnosti u zgradama?\nJedinica lokalne samouprave će najmanje jednom nedeljno obezbediti besplatnu savetodavnu pomoć stambenim zajednicama u pogledu unapređenja energetske efikasnosti za njihovu zgradu, a u cilju ostvarivanja javnog interesa u pogledu unapređenja energetskih svojstava u zgradama.\nKako se organizuju poslovi na održavanju zgrade?\nOdržavanje zgrade organizuje upravnik ili profesionalni upravnik na osnovu odluke o organizovanju poslova na održavanju zgrade, odosno odluke o poveravanju poslova održavanja zajedničkih delova zgrade profesionalnom upravniku, koje donosi skupština stambene zajednice.\nKome se mogu poveriti poslovi održavanja?\nPoslove održavanja zgrade stambena zajednica može poveriti pravnim licima ili preduzetnicima koji se bave ovim poslovima u kom slučaju stambena zajednica sklapa ugovor sa firmom koja pruža usluge održavanja.\nSastavni deo ugovora je i mesečni iznos koje će vlasnici posebnih delova plaćati za usluge održavanja zgrade.\nKo plaća troškove odžavanja zgrade?\nSvaki vlasnik posebnog dela zgrade dužan je da učestvuje u troškovima održavanja zajedničkih delova zgrade (i zemljišta za redovnu upotrebu zgrade) kao i troškovima upravljanja zgradom kada je za to angažovan profesionalni upravnik.\nNa koji način se određuje način učešća vlasnika posebnih delova u troškovima odžavanja zgrade?\nNačin učešća u troškovima održavanja može se utvrditi na osnovu pravila o međusobnim odnosima vlasnika posebnih delova ili na osnovu kriterijuma za određivanja učešća u troškovma odžavanja zgrade.\nKoji su kriterijumi za određivanje učešća u troškovima odžavanja zgrade?\nTroškovi učešća vlasnika posebnih delova u troškovma odžavanja zgrade mogu se odrediti prema sledećim kriterijumima:\nza troškove radova tekućeg održavanja i upravljanja: srazmerno broju svojih posebnih delova u odnosu na ukupan broj svih posebnih delova u zgradi,\nza troškove radova investicionog održavanja i unapređenja svojstava zgrade: srazmerno učešću površine svojih posebnih delova u odnosu na zbir površina svih posebnih delova u zgradi.\nU slučaju da je jedno lice vlasnik više posebnih delova (stana ili poslovnog prostora, uključujući i garažu, garažno mesto ili garažni boks), vlasnik plaća troškove održavanja i upravljanja za svaki posebni deo prema navedenim kriterijumima.\nDa li stambena zajednica može i na drugačiji način da primeni kriterijume za određivanje učešća u troškovima odžavanja zgrade?\nStambena zajednica može odlučiti da i za učešće u tekućem održavanju i upravljanju primeni kriterijume za učešće u investicionom održavanju i obrnuto, za šta je potrebna saglasnost 2/3 od ukupnog broja vlasnika posebnih delova.\nNa koji način se određuje visina iznosa koji se plaća za troškove održavanja i upravljanja zgradom?\nIznos koji je svaki vlasnik posebnog dela dužan da plaća za troškove tekućeg održavanja i upravljanja zgradom propisuje se:\nodlukom o prihvatanju troškova održavanja zajedničkih delova i upravljanja zgradom koju donosi skupština stambene zajednice ili\nodlukom o troškovima održavanja i upravljanja koju donosi profesionalni upravnik u postupku prinudne uprave.\nIznos utvrđen ovom odlukom ne može biti niži od iznosa koji je se propisuje odlukom jedinice lokalne samouprave o utvrđivanju minimalnog iznosa za plaćanje tekućeg održavanja zgrade.\nNa koji način se vrši plaćanje troškova za upravljanje i održavanje?\nVlasnik posebnog dela zgrade iznos uplaćuje na tekući račun stambene zajednice najkasnije do poslednjeg dana u mesecu za tekući mesec, osim ukoliko ugovorom zaključenim sa licem koje upravlja i/ili održava zgradu nije određeno da se naplata troškova vrši:\npreko sistema objedinjene naplate komunalnih i drugih usluga (ako jedinica lokalne samouprave ima uspostavljen takav sistem)\nuplatom na tekući račun lica koje upravlja i/ili održava zgradu, uz obaveznu dostavu fakture (računa) za iznos koji je utvrđen odlukom o prihvatanju troškova održavanja i ugovorom po kome mu je stambena zajednica poverila poslove.\nNa koji način se određuje visina iznosa koji se plaća u slučaju prinudno postavljenog profesionalnog upravnika?\nU slučaju prinudno postavljenog profesionalnog upravnika, visina naknade koju će vlasnici posebnih delova plaćati određuje se odlukom jedinice lokalne samouprave. Profesionalni upravnik koji bude imenovan u postupku prinudne uprave doneće odluku o troškovima održavanja i upravljanja zgradom, uz saglasnost nadležnog organa jedinice lokalne samouprave.\nDa li stambena zajednica može imati rezervni fond?\nStambena zajednica može imati rezervni fond koji čine sredstva izdvojena na ime troškova investicionog održavanja zgrade, a visina iznosa za ove troškove određuje se odlukom skupštine stambene zajednice i ne može biti niža od iznosa koji se propisuje odlukom jedinice lokalne samouprave o utvrđivanju minimalnog iznosa za plaćanje investicionog održavanja.\nNa koji način jedinica loklalne samouprave sprovodi javni interes u poslovima održavanja zgrada?\nU cilju sprečavanja štetnih posledica po život ili zdravlje ljudi, imovinu veće vrednosti i okoline, što predstavlja javni interes, jedinica lokalne samouprave preuzima potrebne aktivnosti i radove na održavanju zgrade, u slučaju kada stambena zajednica to ne učini.\nU istom cilju, jedinica lokalne samouprave može utvrditi urbanističke zone ili blokove za koje postoji obaveza izvođenja određenih aktivnosti na održavanju zgrade (investiciono održavanje ili unapređenje svojstava zgrade).\nNapomena: Jedinica lokalne samouprave za ove aktivnosti obezbeđuje sredstva u svom budžetu, a prema stambenim zajednicama koje su bile dužne da preduzmu aktivnosti na održavanju zgrade ima pravo regresa.\nU cilju ostvarivanja javnog interesa jedinica lokalne samuprave može i:\ndoneti odluku o bespovratnom sufinansiranju aktivnosti na investicionom održavanju i unapređenju svojstava zgrade, uz obezbeđivanje sredstva za učešće u projektima finansiranja ovih aktivnosti,\npropisati obavezu održavanja spoljnog izgleda zgrade i zabranu promene spoljnog izgleda zgrade (zabrana postavljanja klima uređaja na vidljivom delu zgrade i sl), sa različitim stepenima obaveznosti u zavisnosti od urbanističke zone ili bloka u kome se zgrada nalazi.\nDa li vlasnik posebnog dela/stambena zajednica plaća prekršajnu kaznu zbog nepoštovanja odredbi zakona?\nSvaki zakon mora da ima prekršajne odredbe radi prevencije nepoštovanja zakona, ali svakako je nesporno da cilj Zakona o stanovanju i održavanju zgrada nije da bilo ko bude kažnjen, već da se zakon primenjuje radi očuvanja i unapređenja stambenog fonda u Republici Srbiji.\nUkoliko se uoči grubo kršenje u obavezama predviđenim ovim zakonom, usled čega se u opasnost dovode treća lica, prvo po prijavi sledi nadzor inspekcije, te nalog da postupe u skladu sa Zakonom sa ostavljanjem naknadnog roka, a tek potom eventualno vođenje prekršajnog postupka, ako inspektor podnese inicijativu za njegovo pokretanje.\nUkoliko se pred prekršajnim sudom utvrdi da su se u postupanju odgovornog lica (koje ima pravo da iznese svoje razloge zašto smatra da nije prekršilo zakon), stekli elementi prekršaja, sudija za prekršaje može izreći novčanu kaznu u predviđenom rasponu, koja može biti minimalna ako postoje olakšavajuće okolnosti za takvo postupanje stambene zajednice.\nPonovna procena fer vrednosti nepokretnosti nakon izvršene rekonstrukcije i nadogradnje\nPravo na odbitak prethodnog poreza po osnovu nabavke stana\nStambena zajednica kao poreski obveznik\nPDV tretman zakupa drugih objekata koji su ranije imali tretman sporednog pružanja usluga u odnosu na glavni promet zakupa objekta za stanovanje


Pogledaj rezultate ankete: Da li podrzavate primat anglosaksonske muzike?\nTema: Da li muzika sa engleskog govornog podrucja zasluzuje da ima primat?\n15.09.2007., 00:55 #1\nPitanje je jednostavno,a vi obrazlozite zasto ste tako glasali...\nNe slazem se sa tim,jer pocemu bi samo bendovi iz engleske i amerike bili na celu svih top lista.Posto dosta pratim i neke dobre bendove u Oi!/punk/rock muzici iz Francuske,Nemacke,Spanije...smatram da bi i oni po svom kvalitetu trebali da imaju svoj adekvatan prostor i tretman u medijima.\n15.09.2007., 01:26 #2\nRe: Da li muzika sa engleskog govornog podrucja zasluzuje da ima primat?\nNemaju oni prednost, zato sto su iz GB ili USA, nego zato sto pevaju na ENGLESKOM, pa ih ceo svet razume!!!! Svaka grupa koja peva na nekom svetski dobro priznatom jeziku ce lakse stici do vrha svetskih top lista!!!\n15.09.2007., 02:15 #3\nDa ali nije tesko iako ne znas Nemacki ili Francuski uzeti prevod pesme.Sama muzika je cak nekad i dovoljna da te privuce,nezavisno i od teksta.:wink:to tek kasnije dolazi kao otkrovenje "sta je pisac hteo da kaze".\nPoslednji put ažurirao/la SSSR_ : 15.09.2007. u 02:38\n15.09.2007., 10:27 #4\ncilj muzike je da je svako razume,da svako kapira sta ti imas da porucis, za to je potreban univerzalni jezik, a to je svakako engleski,bar u ovom trenutku\n15.09.2007., 10:55 #5\n15.09.2007., 11:06 #6\nnaravno da dosta slusam muziku engleskog govornog podrucja jer je razumem,ali pored toga slusam dosta i spanske i latinoamericke izvodjace jer imaju izvanrednu ska i rock scenu,a i podjednako dobro ga razumem.\nnemacki izvodjaci se ponekad nadju na mom plejeru takodje.\nnaravno vise volim da razumem sta pricaju,ali nije po svaku cenu...evo ovih dana sam skunula neku kinesku muziku,nemam pojma sta prica ali je muzika odlicna i prija mi za slusanje\n15.09.2007., 13:04 #7\n15.09.2007., 13:37 #8\nMalo je teze doci do dobrih Oi!,punk,rock... bendova iz Spanije, Francuske, Nemacke...Mozda je to glavni razlog zasto su Britanski bendovi najrasprostranjeniji...\n15.09.2007., 15:23 #9\nSine obrati se meni,pa cu da ti okacim na forum sta ti treba.Ja dok nisam poceo da slusam spanski, italijanski i francuski punk/Oi! mislio sam da su Englezi najbolji.\nMalo mi je trulo,jadno i ponizavajuce kada neki nasi ovdasnji bendovi snime ceo album na Engleskom.Kao slusace ih ljudi preko?!Oce kur.c!!!Takvih je izdavaca u USA i GB kao pleve i bas nekog Amerikanca ili Engleza zabole da dozvoli Mexickom Ska bendu da se probije na njihovom trzistu iako je bolji 10 puta od Americkog Ska benda.\nZa pocetak evo par bendova za ljubitelje punk/Oi! muzike koji hoce da cuju nesto sto nije Americko ili Englesko:\n4.Brigada Flores Magon(Francuska)\n5.Die Toten Hosen(Nemacka)\nI evo jedne pesme Los Fastidiosa iz Italije pa sami zakljucite...\n15.09.2007., 15:27 #10\nZasluzuje!!!Muzika ima univerzalan jezik, bez obzira na kom jeziku se pevaju tekstovi...bitno je ono sto se cuje....\n15.09.2007., 15:33 #11\nOvo je pomalo kntradiktorno receno...ako nije bitno na kom se jeziku peva,onda primat ne treba da imaju Englezi i Amerikanci.Ja sam recimo veliki fan francuske grupe "Brigada Flores Magon" koja moze da poklopi skoro sve Engleske Oi! bendove pa cak i Angelic Upstarts i The Business...\nmolim te pojasni mi sta si hteo/htela da kazes...\n15.09.2007., 15:36 #12\nu sustini to jeste tacno...bar po meni\n15.09.2007., 15:41 #13\nlosa procena,ocigledno ne poznajes trziste muzike. ja radim muziku na engleskom jeziku www.myspace.com/calypsodj\nako oni u izvodjacu vide novac,protpisace ugovor sa njim,mada u industriji nijedna investicija nije sigurna\nne znam da li slusas house,ali recimo grupa speed limit je iz srbije i imala je univerzalni house hit koji se vrteo po celom svetu (pesma Ding Dong)\nuopste nije iskljuceno da neko van granica USA i GB uspe, ako se uz malo srece nadje na isto mmestu sa pravim ljudima...\n15.09.2007., 15:44 #14\nrealno...zabole me da slusam rumunski rok.\n15.09.2007., 15:54 #15\nska-p je spanska grupa iz madrida,nazalost vise ne postoje,povukli su se na neodredjeno kako rekose\ni nije bas punk neko ska punk u zavisnosti od pesme do pesme.\nod spanskog govornog podrucja mogu da preporucim\ndesorden publico ( ska manje vise)\nbarricada ( grupa iz osamdesetih,malo jaci rock uglavnom)\nceltas cortos ( rock sa elementima galicijske tj irske muzike)\nars amandi (malo jaci rock i ponekad elementi galicijske muzike)\nmarea ( rock)\nmama ladilla ( isto neki jaci rock madfa vice malo i na metal)\nestopa ( nesto specificno spansko jer kombinuje elemente flamenka i savremene muzike ) itd ima toga jos...\n15.09.2007., 16:09 #16\nopet se proseravas komunjaro mala?\npo tvom forumskim izjavama delujes sasvim bezveze.\ninace sto se mene tice slusam bugarski,ceski,slovacki pank\nda sada ne redjam...\n15.09.2007., 16:33 #17\nDa ali koliko takvih uspe???Nista nije iskljuceno i sada cemo svi da se guramo na Englesko trziste da bi bili jedan od njih 1 000 000 koji ce da se probije.\nNe nego cemo svi da se uvlacimo i je.emo sa amerikanci i englezima,oralno ih zadovoljavamo i molimo da puste nesto nase ili rumunsko na njihov TV.\nda sada ne redjam\nTi bi mogao da odes na podforum politika ako imas nesto da mi kazes, pa tamo da te opravim.Ali nije to za tebe.Ne bi se ti tamo snasao zato i izbegavas taj podforum nego mi ovako kurvanjski dobacujes na muzici...Sto se vidi i po tvom avataru da si najobicnija ku.va(muska ili zenska nebitno).\n15.09.2007., 16:37 #18\nkurrva ili ne mamu sam ti oplevio sinoc8-)\nmani se ti avatara...nemo te strefi DESNICA!Komunjarcino\n15.09.2007., 16:42 #19\nTreba, ali mislim da kada nasa muzika dodje do izrazaja ce da zaborave na te Enbgleze. 8-)\n15.09.2007., 18:42 #20\nPa "Jugoslovenka" je bila prva na UK listi...\n15.09.2007., 18:59 #21\nako ne ispunjavas njihove uslove,neces uspeti,to je jasno\nja se recimo trudim da ispunim neke uslove koje i sam mozes da procenis ako imas dovoljno muzike u usima,a da li cu uspeti,to ce pokazati vreme\n15.09.2007., 20:01 #22\nAu ti si kao neki opasni baja... Mrzis komuniste, trujes muzicke teme,palis se fatalni kurs X i ne shvatas poentu celog filma.A poenta da ces isto kao i tvoji istomisljenici u tom filmu, biti jeb.n u bulju!!!\nKao desnica ce da te strefi,moja salama je veca od tvoje...ajde bre, sad stvarno da se vidimo negde, spustio bi glavu dole,a preko tastature si opasan. Nemoj da me zasmejavas i ne kvari mi temu, nego ako imas nesto da mi kazes to uradi u privatnoj poruci.\nNego da se ja posvetim ozbiljnim razgovorima... :grin:\nPa ako uspes svaka cast i to nije sporno.Ja samo govorim o protekciji izvodjaca sa njihovih podrucja.Malo mi smeta da bilo koji prosecan bend ima protekciju kada i Rusi,Francuzi i Nemci imaju bolje pesme i muziku.Sta treba da cekamo 1 000 godina da se pojavi neki novi bend koji nije iz Amerike ili UK tipa Rammstein ili Laibach.\n15.09.2007., 22:38 #23\nto je vec stvar ljudi daleko iznad nas,onih ljudi koji odredjuju trziste...ko zna,da se danas rodi neki novi mocart,sigurno mu ne bi stampali ploce u 10 miliona primeraka i ne bi dobijao takav publicitet kao recimo neki one hit wonder bend\n15.09.2007., 23:11 #24\nE da vi čujete turski džez,e to se zove muzika...\n16.09.2007., 18:15 #25\nMalo mi je trulo,jadno i ponizavajuce kada neki nasi ovdasnji bendovi snime ceo album na Engleskom.Kao slusace ih ljudi preko?!Oce kur.c!!!\nOi! Sta je sad ovo?Proseravanje "velikih Srba" - Staljinovaca?! Decko nisi dovoljno proucavao istoriju Tito je raskinuo sve veze sa Staljinom jos za vreme one frke oko inform biroa...Ne ide bas zajedno to: "veliki Srbin", borac za ocuvanje srpskog jezika u muzici i ljubitelj ruskog komunizma...odnosto Stljinizma! Pitanje je ili, ili?Tako da si sam sebe poklopio!\nAko se nekom svidja da peva na engleskom zasto to ne bi radio? Ne snimaju svi bendovi pesme na engleskom zato sto zele da ih slusa neko "preko"...Dobro ima i takvih, ali zasto ne mozes da prihvatis cinjenicu da je nekim ljudima lakse da se izraze na engleskom?Ja znam gomilu ljudi koji pisu pesme na engleskom...Jednostavno tvrde da im je lakse i inspirativnije.\nUostalom kada bi slusali punk bendove iz svih zemalja koje imaju takve bendove zamisli koliko bi nam svetlosnih godina bilo potrebno da ih sve preslusamo.Ja glasam za U.K. punk i Oi! jer je za mene licno Britanija kolevka punka, ali nemam nista protiv toga da preslusam i muziku iz nekih drugih zemalja, naravno kada mi se ukaze prilika za to.


Koronavirus: u Međimurju 486 novih slučajeva zaraze, preminula je jedna osoba – 7Plus\nPrema podacima Zavoda za javno zdravstvo Međimurske županije, u protekla 24 sata obrađeno je 877 uzoraka, od čega je evidentirano 485 pozitivnih nalaza na SARS-CoV-2 virus u Međimurskoj županiji, što je 55,3% pozitivnih od broja testiranih, priopćio je 17. studenoga županijski Stožer civilne zaštite.\nU protekla 24 sata oporavilo se 224 osoba. Broj pozitivnih osoba u Međimurskoj županiji na današnji dan je 1876.\nDo danas je u mikrobiološkom laboratoriju Zavoda za javno zdravstvo uzeto 81.755 uzoraka, ne računajući testiranja naših građana u drugim ustanovama unutar i izvan Međimurske županije.\nU Županijskoj bolnici Čakovec hospitalizirano je 112 pacijenata pozitivnih na SARS-CoV-2 virus.\nU protekla 24 sata hospitalizirano je 19 osoba, otpuštene su 2 osobe, 2 pacijenta su na invazivnoj respiraciji. Preminula je 1 osoba, ženska osoba stara 64 godine.\nPovezane teme:cijepljenjekoronavirusstožer civilne zaštite međimurske županije\nRobert Jarni gost je druge tribine s međimurskim sportskim legendama\nProjekt „Vrtić za sve“ u Murskom Središću: za visoki predškolski standard osigurano 4,5 milijuna kuna\nU nedjelju, 7. studenoga, u Orehovici je održana javna taktičko-pokazna vježba dobrovoljnih vatrogasnih društava s područja Općine Orehovica. Sudjelovalo je...


Novogodišnje drvce u malom prostoru — Wannabe Magazine\nNovogodišnje drvce u malom prostoru\nSa decembarskom zimom stiže i prava praznična groznica. Sniženja, lampice i girlande nedvosmisleno najavljuju da se bliži poslednji dan ove godine. Sjaj i raskoš novogodišnje dekoracije sa ulica se seli i u naše domove, a najvažniji detalj praznične atmosfere je okićeno zimzeleno drvce.\nIako većina mašta o pozamašnom boru visokom preko dva metra i kićenju koje zahteva merdevine i par Deda Mrazovih pomoćnika, stvarnost je ponekad drugačija. Gradska sredina i mali stanovi često nas sprečavaju da imamo jelku poput onih iz popularnih božićnih filmova.\nNaravno, činjenica da živimo u stanovima malih kvadratura i pomalo skučenim prostorima, ne sme nam zasmetati u zamisli da i mi imamo savršeno novogodišnje drvce. U nastavku pogledajte nekoliko idejnih rešenja kako novogodišnju jelku prilagoditi prostorima malih dimenzija.\nGrančice borovine i sveće uneće svetlost i toplinu u vaše domove\nBudite maštoviti i uramite vašu novogodišnju jelku\nMinijaturne ljupke verzije božićnog drvceta odličan su izbor za male stanove\nZa ove prekrasne jelke potrebna vam je samo raznobojna tkanina i malo kreativnosti\nNe zauzimaju previše prostora, a verodostojno prenose prazničnu poruku\nNekoliko grančica u vazi za čudesni praznični duh\nOve neobične jelke od hartije možete napraviti i sami\nLedene boje zime i snega\nStaklo i belina za one koje vole nežni izgled zime\nInspiracija naslikana na zidu\nKljučne reči dekoracijaNataša Delačnovogodišnje drvceNovogodišnje drvce u malom prostoruukrasi


PADOM POSLOVANJA, POVEĆANA TRAŽNJA GARANCIJA ZA KREDITE | Garantni Fond Republike Srpske\nOsim sektora turizma, koji je najviše pogođen pandemijom, ništa bolje nisu prošli ni sektori ugostiteljstva i saobraćaja. Kriza se prelila i na sve druge grane, prvenstveno na prerađivačku industriju, kao i brojna izvozno orentisana preduzeća, prevenstveno, iz sektora metala, koji rade za auto-industriju, a u istom problemu su se našli i sektori tekstila i obuće.\nEkonomisti ističu da skoro da ne postoji privredno društvo u BiH i svetu koje nije pogođeno pandemijom.\nUkupan minus u ovom momentu niko ne može sabrati, a analitičari ističu da je reč o velikim direktnim gubicima, koji se samo u BiH mogu meriti stotinama miliona KM, a o indirektnim troškovima ne smeju ni razmišljati.\nU Vladi Republike Srpske ističu da su svesni problema u kojima se našla privreda, te da su od početka pandemije, u saradnji sa poslovnom zajednicom i sindikatima, preduzeli niz mera kako bi ublažili posledice izazvane koronom, te sačuvali radna mesta i ekonomiju.\nOsim Kompenzacionog fonda čiji je cilj pružanje podrške zdravstvenom sektoru Republike Srpske u zaštiti i sprečavanju širenja korone, ali i pružanje direktne podrške preduzetnicima i poslovnim subjektima koji su pretrpili ili trpe štetu usled pandemije, tu je i Garantni fond, koji bi trebalo da pomogne i olakša privrednicima.\nU Vladi podsećaju da je cilj Garantnog fonda da olakša pristup finansijskim sredstvima onim privrednim subjektima čije poslovanje je tokom pandemije bilo ograničeno ili u potpunosti obustavljeno.\nPrivrednici u Srpskoj i Brčko distriktu će tako u narednih nekoliko godina moći podići kredite od oko 250 miliona KM, a otplatu tih kreditnih zaduženja će garantovati Vlada Srpske.\nNa ovaj način je uspostavljen mehanizam saradnje i podele rizika između poslovne zajednice, banaka i Vlade Republike Srpske koji za krajnji rezultat ima veću i fleksibilniju dostupnost finansijskih sredstava onim privrednim subjektima kojima su ona potrebna – ističu u Vladi Srpske.\nDa li i koliko Garantni fond doprinosi oporavku privrede od posledica koje je izazvala pandemija?\nKoordinator za provođenje Garantnog programa Vojislav Blagojević ističe da Garantni fondovi i garantne šeme, kako u svim zemljama, tako i kod nas, igraju veliku ulogu u održavanju i povećanju kreditne aktivnosti koja je neophodna kako bi se održao kontinuitet poslovanja privrede i nivo zaposlenosti.Veliki broj poslovnih subjekata je u prethodnom periodu imao otkazivanje narudžbi već proizvedene robe, te se suočio sa problemom visokih zaliha gotovih proizvoda i nedostatkom novca za finansiranje tekućeg poslovanja, te im je ovaj vid podrške dobro došao da prevaziđu trenutnu situaciju – istakao je Blagojević za EuroBlic.\nS druge strane, kako ističe on, ugostiteljske delatnosti su imale značajan pad poslovanja usled ograničenja kretanja, samim tim i manje prihoda.\nBlagojević dodaje da su manji prihodi uticali na smanjenu kreditnu sposobnost, te im je ovaj vid podrške dobro došao jer ovim vidom kreditiranja mogu koristiti i period odgode plaćanja obaveza od tri do dvanaest mjeseci, a sredstva su im potrebna za nastavak obavljanja djelatnosti. S obzirom na to da je Garantni program jedna od mera podrške privredi, Blagojević kaže da je još rano govoriti u kojoj meri je taj program doprineo oporavku privrede. Ali svakako je bitno istaknuti da imamo veliki broj zadovoljnih korisnika ovog vida finansiranja. Važno je istaknuti da se na ovaj način omogućila dostupnost potrebnih finansijskih sredstva za privredna društva kojima su ista potrebna. Vlada Republike Srpske je obezbedlila sredstva kojima će se komercijalnim bankama garantovati plaćanje kredita, ukoliko nastupe nepovoljni periodi u poslovanju u narednom periodu. Na taj način je dodatno ohrabila komercijalne banke da nastave finansiranje privrede i u periodu nakon smanjenja poslovnih aktivnosti- pojašnjava Blagojević.\nOn ističe da su privrednici koristili i druge mere podrške poslovanju koje se ogledaju kroz korištenje podsticajnih sredstava i sredstava za plaćanje poreza i doprinosa, koje je odobrila Vlada.\nTakođe, kroz odobravanje moratorijuma na otplatu kreditnih obaveza od strane banaka privrednici su uspeli, kako navodi Blagojević, u najvećem broju slučajeva, da prevaziđu poteškoće u poslovanju. On podseća da korisnici sredstava iz Garantnog programa mogu biti poljoprivrednici, privrednici koji obavljaju proizvodne, uslužne, trgovačke i druge delatnosti.\nCilj Garantnog programa je da se obezbede potrebna finansijska sredstva za nabavke obrtnih sredstava, finansiranje likvidnosti i investicionih troškova, tako da se sredstva i koriste u ovu svrhu – ističe Blagojević. On dodaje da je tokom ove godine značajno povećana tražnja za garancijama Fonda jer poslovne banke nastoje u većem stepenu obezbediti svoje plasmane i podeliti rizik finansiranja.\nPredsednik Privredne komore RS Borko Đurić ističe da je teško u ovom momentu ocenjivati efikasnost Garantnog fonda jer smatra da zbog pandemije on nije mogao dati očekivane rezultate. Mi smo svojevremeno insistirali na formiranju Garantnog fonda koji bi bio u funkciji podrške privredi u nekim normalnim uslovima poslovanja. Međutim, Fond u ovo vreme pandemije ne može dati one rezultate koje bi dao u nekim normalnim uslovima. Mnogi privrednici nisu u ovim uslovima spremni da idu u kreditna zaduženja – ističe Đurić. On dodaje da su na tu temu razgovarali sa Vladom koja je spremna da još više poveća fleksibilnost pristupa kreditnim sredstvima.


SNSD u Čelincu vodi kampanju preko Udruženja penzionera! (VIDEO) - Istinito.com - Ne budi ovca!\nPočetna > Aktuelno > SKANADAL U DOBA KORONE\nSKANADAL U DOBA KORONE\n22. Oktobra 2020. 22. Oktobra 2020. Istinito5711 komentar na SKANADAL U DOBA KORONE\nUdruženje penzionera Republike Srpske u Čelincu za svoje članove organizuje jednodnevne izlete u Banju Vrućicu po simboličnoj cijeni od 30 KM, sa dva puna pansiona i ručkom, uz koji im nude i SNSD-ovu predizbornu propagandu!\nDok svi mediji objavljuju da je u Republici Srpskoj potvrđeno još 387 zaraženih, a samo u susjednoj Banjaluci 127 novih slučajeva, iz Čelinca je autobusom put Teslića na izlet krenula grupa penzionera.\nTo nije prvi put da čelinački penzioneri idu na izlet i ništa ne bi bilo sporno da se ovakva kolektivna druženja ne dešavaju u vrijeme epidemije virusa korona i da penzioneri ne spadaju u kategoriju najugroženijih.\nPosebno pada u oči to što je predsjednik Opštinske organizacije Udruženja penzionera RS u Čelincu Nikola Kovačević, istovremeno i član opštinskog Izbornog štaba SNSD.\nZato i ne čudi što su se penzionerima okupljenim jutros u hotelu “Turist” u Čelincu, prije polaska za Teslić, obratili kandidat SNSD za načelnika Čelinca Vlado Gligorić, aktuelni načelnik opštine Momčilo Zeljković, koji je nosilac odborničke liste SNSD-a, kao i Milijana Topić, koja je druga na listi i Tomo Borjanić, takođe kandidat SNSD za odbornika i vlasnik previzničkog preduzeća “Tomo-turs”, čijim autobusima su penzioneri prevezeni u Teslić.\nPenzionerima je podijeljen propagandni materijal, i posluženi su kafom i čajem. O epidemiloškim mjerama ni u ovom slučaju nije vođeno dovoljno računa.\n1 thought on “ SKANADAL U DOBA KORONE\nSNSD u Čelincu vodi kampanju preko Udruženja penzionera! (VIDEO)”\nРајко Поповић kaže:\n22. Oktobra 2020. u 21:20\nСамо ждерите на рачун овог јадног народа ..дабогда вам присјело битанге једне …


Jasne i nedvosmislene poruke iz Kanade: "Da je vrijeme za ukidanje entiteta pokazuje izvještaj komisije RS o Srebrenici"\nOglasili su se iz Instituta za istraživanje genocida Kanada.\nIstraživači genocida, prijatelji istine i pravde i aktivista za ljudska prava i slobode nikada ne komentarišu revizioniste historijskih, naučnih i sudskih činjenica o genocidu u Srebrenici.\nEntitet RS koja baštini rezultate agresije i genocida, danas se homogenizira u cilju realizacije ciljeva koji nisu postignuti agresijom i genocidom. Formiranje dvije međunarodne komisije za istraživanje ratnih dešavanja u Srebrenici i Sarajevu je užasna poruka za sve normalne ljude i cijeli dobronamjerni svijet, uvreda za žrtve i ruganje istini i pravdi.\nPolitički establišment entiteta RS je ovim činom još jednom pokazao da je na stranih presuđenih idejnih tvoraca i izvršioca agresije i genocida. Svijet ne smije ostati nijem na ovo. Žrtve ne smiju ostati bez svog dostojanstva ni odustati od svojih prava. Ko misli protiv povijesti dolazi na margine povijesti, osuđen od povijesti.\nOva provincijska hajka na istinu i pravdu je naše najbolje sredstvo u realizaciji savjetodavnog mišljenja Međunarodnog suda pravde o nemogućnosti opstanka entiteta nastalog legalizacijom rezultata genocida. Prošlost treba ostaviti ne samo historičarima i naučno istraživačkim radnicima, već i presudama međunarodnih sudova, čije poštovanje je znak ljudske i civilizacijske spremnosti za bolju sadašnjost i budućnost.\nSadašnjost i budućnost mogu kreirati izabrani predstavnici naroda ali samo pod uslovom da se prihvati dokazana istina o agresiji i genocidu na RBiH, da se primakne pravda za žrtve agresije i genocida i da se iskreno pokaje i iskreno zatraži oprost za zločine agresije i genocida u BiH, navodi se u izjavi Emira Ramića, direktora Instituta za istraživanje genocida Kanada.\nEmir RamićInstitut za istraživanje genocida KanadaIstaknuto\nPrevious article Aleksandar Vučić potpuno otvoreno tvrdi: “Spreman sam i javno na poligraf, nikada se nisam vidio sa Belivukom”\nNext article Osiguran direktan prenos meča Velež-AEK koji se upravo igra na Grbavici


Pošta kršila zakon, sklopila 1.818 ugovora o privremenim poslovima\n11.01.2022.\t• Info\t• 1\nČak 1.818 ugovora o obavljanju privremenih i povremenih poslova sklopila je Pošta Srbije tokom 2020. godine.\nDRI na Tehnološkom fakultetu: Uvećanja plata bez osnova i pozivanje na nepostojeća dokumenta\n11.01.2022.\t• Novi Sad\t• 39\nNezakonita uvećanja plata, nepostojanje evidencije o prisutnosti na poslu i više od 800.000 dinara potrošenih mimo javnih nabavki deo su problema koje je DRI otkrila na Tehnološkom fakultetu.\n29.10.2021.\t• Info\t• 9\nMinistarstvo odbrane kupuje cipele, kaiševe i torbe za vojsku za 80 miliona dinara\n29.10.2021.\t• Info\t• 11\nMinistarstvo odbrane raspisalo je tender za nabavku cipela i čizmica, kaiševa, opasača, oficirskih torbica, kao i ženskih torbica čija je ukupna vrednost procenjena na preko 80,2 miliona dinara.\nNabavke medijskih usluga od 83 miliona dinara - ovo je top 10 "dobitnika"\n20.10.2021.\t• Info\t• 7\n25.08.2021.\t• Novi Sad\t• 15\nPonovo izbegnuta konkurencija: Bolnički kreveti direktnom pogodbom kupljeni za 4,5 miliona evra\n08.08.2021.\t• Info\t• 10\nMinistarstvo zdravlja je direktnom pogodbom, bez sprovođenja javne nabavke, kupilo bolničke krevete u iznosu od 5,4 miliona dolara, što je oko 4,56 miliona evra.\n02.08.2021.\t• Info\t• 12\n21.07.2021.\t• Info\t• 6\n29.05.2021.\t• Info\t• 8\nMahinacije u domu zdravlja u Sremskoj Mitrovici, 11 godina se bogatili\n06.03.2017.\t• Info\t• 5\nJedan od odgovornih u Domu zdravlja "Dr Milorad - Mika Pavlović" u Inđiji V. P. (59) uhapšen je zbog zloupotrebe službenog položaja, falsifikovanja službenih isprava i nenamenskog trošenja budžetskog novca.\nZrenjanin: Arhiv unapred uvećavao plate, stimulacije imali i radnici na godišnjem odmoru\n21.02.2017.\t• Info\t• 2\nJedanaest korisnika budžetskih sredstava, koje je kontrolisala gradska inspekcija u Zrenjaninu, u 2016. počinili su 58 nezakonitosti.\nFavorizovanim agencijama posao, novosadskim preduzećima gubici i prijave\n28.11.2016.\t• Novi Sad\t• 15\nNovosadska javna preduzeća i ustanove koje se finansiraju iz budžeta imaju dugogodišnju praksu angažovanja radnika preko agencija, studentskih i omladinskih zadruga suprotno zakonu o javnim nabavkama.\n24.11.2016.\t• Info\t• 15\nSombor: Uvek se zna ko dobija na tenderu\nU Vojvodini je trenutno aktivno skoro 3.900 poziva za javne nabavke različitih vrednost i različitih tipova usluga i dobara, a njihova ukupna vrednost meri se stotinama miliona dinara.\nNa današnji dan: Umro Sindi Polak, u Vojvodini uhapšen Ratko Mladić


Vakcinacija u Srbiji - izazovi, šanse, problemi i rešenja - ujedinjeni-protiv-kovida.net\nVakcinacija u Srbiji – izazovi, šanse, problemi i rešenja\nLeave a Comment\t/ Vakcinacija / 31/05/2021 09/06/2021\nDnevni list Danas, 31. maj 2021.\nAutori: dr Dragoslav Popović – predsednik Udruženja za javno zdravlje Srbije, doc. dr Emina Milošević – imunološkinja, Medicinski fakultet Beograd, članica IO udruženja „Ujedinjeni protiv kovida“, Marko Oljača – predsednik Društva za održivu budućnost – Koraci\nUpotreba vakcina i obezbeđivanje čiste vode su dva civilizacijska dostignuća koja su spasila najviše života u istoriji čovečanstva. Ove godine, biće vakcinisan najveći broj ljudi ikada. Ipak, da li je sve tako idealno?\nNije. Osim što su tokom pandemije virusa SARS-CoV-2 globalna podrška i solidarnost izostale, ishod procesa imunizacije je neizvestan, čak i u zemljama koje su vakcine nabavile.\nOdgovornost je na celom društvu, baš kao i potreba za sinhronim delovanjem. Organizacije civilnog društva i nadnacionalne institucije moraju pomoći državama, pre svega zdravstvenom sektoru koji je pod velikim pritiskom da se problemi prenebregnu.\nNažalost, takvih inicijativa i saradnje nema, osim neadekvatnih pristupa i simulacije rada. Vakcinacija u Srbiji napreduje nedovoljno brzo, jer se zdravstveni radnici susreću sa sve više sugrađana koji imaju bojazni koje moraju da se razreše u direktnoj komunikaciji ili su potrebne konsultacije specijalista.\nNa sve to, očigledno postoji dosta propuštenih prilika, što se mora smanjiti, jer nam je važna svaka novovakcinisana osoba.\nPropuštena prilika nastaje kada osoba koja je kvalifikovana za vakcinaciju, dođe na vakcinalni punkt i vrati se bez primljene vakcine iz bilo kog razloga.\nU početku problemi su bili administrativni i logistički, što je u međuvremenu rešavano.\nSada se najveći broj propuštenih prilika javlja kao posledica ustezanja dela zdravstvenih radnika da bez dileme vakcinišu sugrađane sa hroničnim bolestima, one koji su prijavili alergije na hranu ili penicilin, ili one koji imaju istoriju neke autoimunske bolesti.\nOni često i nepotrebno ostaju bez vakcine, jer im se savetuje da se ne vakcinišu, ili da odlože vakcinaciju, a najčešće da obezbede mišljenje specijaliste, što nije uvek jednostavno.\nNavedeni problemi su rezultat nedostatka informacija o vakcinama ili nedovoljno jasnih instrukcija za vakcinaciju. Tokom pandemije, vakcinacijom se bave svi zdravstveni radnici, pa i oni koji se time nisu bavili godinama. Zahvaljujući infodemiji, hiperprodukciji naučnih saznanja, zauzetosti, a često i jezičkim barijerama, mnogi bivaju zbunjeni.\nDruštvo za održivu budućnost – Koraci je nedavno u saradnji sa stručnjacima (virusolozi, infektolozi, imunolozi, epidemiolozi, psiholozi, sociolozi…) i Udruženjem za javno zdravlje Srbije napravilo plan za posredovanje u procesu imunizacije stanovništva protiv kovida 19, kako bi se taj proces vremenski oročio i bio masovan.\nTimovi stručnjaka su već krenuli u posete opštinama u Srbiji sa ciljem da se u saradnji sa lokalnim samoupravama ohrabre zdravstveni radnici, pruže kvalitetne informacije njima i ostalom stanovništvu, pomognu lokalni mediji da podrže proces vakcinacije, podstaknu lokalne organizacije civilnog društva i privatnog sektora da se uključe u proces.\nIzazovi, šanse, problemi i rešenja\n1. Preduga i teško upotrebljiva stručno-metodološka uputstva treba da se dopune kratkim, jasnim i jednostavnim instrukcijama koje sažimaju informacije o novim saznanjima i praksama – kako se one pojavljuju – čime bi zdravstveni radnici na terenu dobili sažetu informaciju i modele jednostavnih rešenja za najčešće dileme sa kojim se oni susreću u komunikaciji sa građanima i kolegama.\n2. Otpor zdravstvenih radnika vakcinaciji je i dalje prisutan. To je i etički i tehnički problem, jer se njihovo ustezanje, dileme i bojazni prenose na pacijente. Naše istraživanje ukazuje na činjenicu da oni nisu protiv vakcinacije, već im nedostaju setovi informacija.\nOni koji su imali iskustva u lečenju pacijenata sa kovidom 19 se češće vakcinišu, dok ostalima treba dodatna podrška putem direktnog kontakta, što se, kako smo pokazali, može prevazići kontinuiranim edukacijama-tribinama.\n3. Najčešće propuštene prilike su vezane upravo za problem najvulnerabilnijih (osobe sa alergijama, hroničnim i autoimunskim bolestima, trudnice, dojilje…).\nVakcinacija u bolničkim uslovima je deo rešenja, ali samo za retke slučajeve, dok je većinu moguće vakcinisati na svakom punktu, ako postoje jasnije instrukcije i snažnije liderstvo među zdravstvenim radnicima.\nPotrebna je jasnija i glasnija komunikacija sa tim grupama ljudi, uz potpunu transparentnost, da bi se oni ohrabrili da glasnije traže vakcinu, jer je njima vakcina najpotrebnija.\nVakcinacija mladih traži posebnu pažnju. Sada postoje jasni naučni dokazi o bezbednosti vakcinacije mlađih osoba od osamnaest godina određenim vakcinama, te se treba razmotriti ukidanje potrebe za dodatnim preporukama pedijatra ili vakcinaciju tih grupa prebaciti u pedijatrijsku službu.\n4. Dalje uklanjanje barijera pristupu vakcinaciji, bilo da se radi o pristupu sistemu evidencije ili smanjenju fizičkih prepreka na osnovu dokumentovanog stanja na terenu (transport onima koji žive u ruralnim sredinama i uklanjanje barijera za osobe sa invaliditetom).\n5. Agresivnija kampanja socijalne mobilizacije za imunizaciju koja mora biti diverzifikovana. U različitim regonima su različiti problemi. Pored toga, različite su populacione grupe i načini na koji im se moramo obratiti. Ne postoji unifikovan model kampanje koji će dopreti do svih građana i građanki.\n6. Ne smemo zaboraviti na redovnu vakcinaciju dece, ni vakcinaciju protiv drugih bolesti. Podaci govore da je obuhvat imunizacijom u prošloj i ovoj godini radikalno opao, što predstavlja javnozdravstvenu pretnju. Nema nikakvog razloga da se vakcinacija dece odgađa za vreme pandemije.\n7. Nadasve, potreban nam je promišljeniji, odgovorniji i proaktivniji pristup ovom problemu svih aktera u društvu, jer su problem i cilj koji želimo da postignemo zajednički interes.\n8. U imunizaciji protiv kovida 19 postoje ogromne mogućnosti za uspostavljanje saradnje sa biznisom i privatnim sektorom koji je spreman da uloži resurse, ali ima i jasan interes da se što više njihovih radnika i saradnika vakciniše.


Актуелно – Страна 23 – Политикон\nImamo sve preduslove ZA ZANIMLJIVE FILMOVE – KORUPCIJU, OGROMAN KRIMINAL i ljude koji vole da popiju, da pucaju\nby pera 15. марта 2018.\nNegove vrlo zanimljive stavove prenosimo uz neznatna skraćenja: – Kada govorim o filmu, više mislimo na televiziju, odnosno televizijske serije koje su se poslednjih 10 godina u mnogo čemu izjednačile…\nStiven Hoking, koji je preminuo u svojooj 77 godini, ostvaio je iza sebe više knjiga, među kojima je najvažnija “Kratka istorija vremena”. Ta knjiga provela je 147 sedmica na Njujork…\nProslavljeni srpski odbojkaš Vladimir Vanja Grbić izjavio je da živimo u vremenu u kome je laž osnovno sredstvo komunikacije, a prevara način života. U opširnom intervjuu za nedeljnik “NIN”, pričao…\nDesetogodišnjica Kosova, države u pokušaju\nby pera 17. фебруара 2018.\nDijalog sa Srbijom traje šest godina i ne vidi mu se kraj, građani još čekaju viznu liberalizaciju, a EU nije jasna u svojoj Strategiji o proširenju. Kosovo tako dočekuje desetu…\nUskoro tužba protiv članica NATO\nby pera 9. фебруара 2018.\nU Nišu će večeras biti osnovan savet za pripremu tužbe protiv zemalja članica NATO koje su bombardovale Srbiju, rekao je jedan od inicijatora osnivanja ovog tela niški advokat Srđan Aleksić.…\n„Bombaj štampa“ se vraća u Beograd!\nby pera 25. јануара 2018.\nĐuro i ekipa, od 21 čas 24. februara, prodrmaće publiku u Domu omladine u Beogradu. To će biti jedinstvena prilika da se podsetimo starih dobrih hitova i uživo čujemo pesme…\nKesić otkriva kada se vraćaju na male ekrane\nby pera 23. јануара 2018.\nEmisija “24 minuta” je od Nove godine na zimskom raspustu ali se na male ekrane vraćaju već 24. februara, potvrdio je voditelj Zoran Kesić. Kesić je za BIZLife naveo da se “u…\nОливер Ивановић припадао је реду умерених српских политичара на Косову и Метохији, a од 2012. године определио за деловање независно од званичне политике у Србији. Када је 2014. године владајући…\nGrađani Kosovske Mitrovice su tokom čitave noći odavali počast Oliveru Ivanoviću u prostorijama stranke u Kosovskoj Mitrovici ispred kojih je ubijen. Jutros je povorka prošla gradskim ulicima nakon čega je…